open-index/open-wikipedia-markdown huggingface dataset:
潘州

**潘州**，中國舊時一州，相當於今日廣東省茂名市、電白縣、高州市、吳川市。

## 史
大唐貞觀八年，即六四三年，改南宕州為潘州，治所茂名縣，即今日廣東省高州。轄境相當今日廣東省茂名市及電白縣、高州市、吳川市等市縣。天寶、至德時，曾改為南潘郡。

北宋開寶五年，即九七二年，省入高州。
竇州

**竇州**，中國舊時一州，相當於今日廣東信宜市。

## 史
大唐貞觀八年，即六三四年，改南扶州為竇州，治所信義縣，即今日廣東省信宜市西南。州境有羅竇洞得名。轄境相當今日信宜市等。

北宋熙寧四年，即一〇七一年，併入高州。
香港中華基督教青年會必列者士街會所

**香港中華基督教青年會必列者士街會所**，又叫**香港中華基督教青年會中央會所**同**香港中華基督教青年會必街會所**（英文：**Chinese YMCA of Hong Kong Bridges Street Centre**），係香港中華基督教青年會舊日嘅總部，喺香港上環必列者士街51號，而家會所服務有「必愛之家宿舍」、「必愛之家庇護工場」同以康體服務為主導嘅青少年服務。建築物喺1981年被列為香港二級歷史建築，並喺2009年12月18號改評為香港一級歷史建築。

## 史
香港中華基督教青年會必列者士街會所係由芝加哥YMCA會員起嘅，設計師Stattck and Hussey亦係嚟自芝加哥。會所喺1918年由施勳護督（Hon.Claud Severn, C.M.G.）主持啟用，成為當時香港中華基督教青年會總部，亦係香港第一個市民會堂同體育場館，會所裏面擁有當時最先進嘅康體設施，包括香港第一個室內泳池，以及設有懸空嘅室內鑊形跑道。會所高六層，用紅磚起成，融合中西建築風格，並受到芝加哥建築學派所影響，喺香港相當罕見。

1927年2月18號同19號，中國作家魯迅曾經喺會所禮堂裏面演講，主題係《無聲的中國》同《老調子已經唱完》。

1937年之後，會所被徵用做防空救護隊半山區A段總站，以收容超過一千名難民。香港日治時期，會所被日本當局嘅文教課徵用做日語同德語學校。香港重光之後，會所恢復做香港中華基督教青年會總部。

1966年，隨住喺九龍油麻地窩打老道嘅香港中華基督教青年會九龍會所完成重建，總部搬到嗰處，後來由於嚴重性飽和而被拆咗重起，原址仍保留做青年中心。之後，上層空間改做智障人士庇護工場同宿舍，外來人士冇得再入裏面參觀。

奠基石同捐款人士嘅名牌等歷史文物，而家仍保留喺會所嘅正門入口大堂牆上面。

## 出面網頁
* 中華基督教青年會
教堂禮賓樓

**教堂禮賓樓**（英文：**Church Guest House**），又叫**馬田樓**或**馬丁樓**（英文：**Martin House**），喺1919年起，係香港一座歷史建築，喺香港中環上亞厘畢道1號，屬香港聖公會會督府建築群嘅一部份，而家用做**港中醫院護士宿舍**。該建築喺2010年6月24號被列為香港一級歷史建築。

教堂禮賓樓樓高三層，初時用做聖保羅書院宿舍，1940年代後曾經係多位傳教士嘅居所，例如作家韓素音。香港日治時期，有流傳日軍喺教堂禮賓樓地底挖掘秘密隧道，但戰後一直未有發現。港中醫院成立之後，該建築改做護士宿舍。

## 參考
*1444 幢歷史建築物簡要，古物古蹟辦事處
循州

**循州**，中國舊時一州，最大時有今日廣東惠州市、深圳市、珠海市、中山市、增城市、龍門縣、潮州市、博羅縣等等，廣東東半。

## 史
### 設前
三國東吳甘露元年，即二六五年，析荊州刺史部桂陽郡南部，置始興郡，納入廣州刺史部管轄，即今韶關市、南雄市、始興縣、翁源縣、仁化縣、英德市、佛岡縣等地。

東晉咸和元年，即三二六年，析南海郡置東官郡，郡治今日深圳市。義熙九年，即四一三年，先析東官郡東部，置義安郡。

南朝梁天監二年，即五〇三年，又析東官郡置梁化郡。至此，東官郡轄地，有深圳市、珠海市、中山市、增城市、龍門縣等地。

### 循州
隋開皇十年，即五九〇年，全國撤郡設州，合併始興郡、梁化郡、東官郡、義安郡，置**循州**，直隸於中央；治所歸善縣，今惠州市東。以境內有循江而得名。開皇十一年，五九一年，始興郡改設韶州、東官郡廢入番州、義安郡改設潮州，循州僅留梁化郡地。大業三年，即六〇七年，改為龍川郡。

大唐武德五年，即六二二年，設循州總管府，管轄韶州、潮州、循州等三州，即唐初嶺南六管之一。貞觀元年，即六二七年，撤循州總管府，原循州總管府，轄下潮州、韶州、循州，歸廣州總管府，自此為唐嶺南五管。廣州總管府轄下循州，轄境相當於今下廣東省新豐、連平、和平、龍川、河源、興寧、五華、陸豐、海豐、惠陽、惠東、博羅、紫金等地，同埋揭西縣西部。

五代南漢，移治龍川縣，即今廣東龍川縣佗城，又分置禎州，轄境縮小。

大元至元十三年，升為路，至元二十三年，復降為州。

大明洪武二年，即一二六九年，省入惠州府。

中華民國元年，即一九一二年，原大清惠潮嘉道改置為潮循道，道治在潮安縣。民國廿五年，即一九三六年，設廣東省第六行政督察區，轄興寧、梅縣、龍川、大埔、蕉嶺、和平、平遠、連平、五華等九縣；因行政駐所興寧縣為原循州舊地，故而通稱**循州地區**。另外，以惠州為行政中心，設廣東省第四行政督察區，轄新豐、龍門、東莞、寶安、海豐、陸豐、紫金、河源、博羅、惠陽等十縣，通稱**惠州地區**。新豐，即今屬韶關市，寶安即今深圳市。
中華人民共和國入主廣東，一九五〇年，原惠州地區改稱惠陽地區；原循州地區行政駐所遷駐梅縣，又以舊駐所興寧、新駐所梅縣，各取一字，改稱興梅地區。以後惠陽地區，主要為惠州市所繼承，興梅興地區演變成今日梅州市，有豐順，但唔包河源、龍川、連平、和平。
西貢墟天后古廟及協天宮

**西貢墟天后古廟同協天宮**喺香港新界西貢區西貢市中心普通道，天后廟同協天宮相鄰緊接喺一齊，佢哋唔係同時起嘅，由「西貢街坊值理會」打理，喺1996年被評為三級歷史建築，2009年12月18號改被評為香港二級歷史建築。呢座廟唔單止係西貢區嘅宗教中心，更係地區政治、經濟、鄉事、教育同醫療嘅發源地。

## 史

### 天后廟

天后廟起嘅年份已經無從稽考，據說已有百幾年歷史，曾經喺1965年同1993年重修。

「天后廟」門額係「天后古廟」，兩邊對聯：「聖蹟自莆田恩流貢土，慈雲開港海澤被岡州」。

### 協天宮

「協天宮」又叫「關帝古廟」，原本喺西貢墟裏面「躉場」即而家「西貢醫局」嘅位置，因為日久失修，鄉民決定夾錢重修，喺1916年（民國五年）將間廟搬到現址，同「天后古廟」起埋一齊。

「協天宮」門額係「協天大帝」，兩邊對聯係廣東探花陳伯陶所寫：「正漢一心 貫徹千秋忠義氣，空曹兩目 看開萬古帝天模」。

## 出面網頁
* 西貢墟天后古廟及協天宮 華人廟宇委員會
舊上水警署

**舊上水警署**喺香港新界上水上水鄉莆上村，喺1902年起好，而家警署已改建做大埔區少年警訊會所。喺1988年被評為三級歷史建築，2009年12月18號改評為香港二級歷史建築。

## 史
舊上水警署喺1902年起好，係英國喺1899年接管新界之後旋即起嘅十三間警署之一。舊上水警署係新界第六個永久警署，所以又叫做「六號警署」，喺1930年代呢間警署曾經係新界各區中僅有電力供應嘅警署。1941年至1945年日本佔領香港期間曾經改做日軍分區總部。1945年投降後繼續由香港警隊使用。1979年，上水警署搬咗去粉嶺嘅新址，原址就改做警民關係組辦公室。1993年之後改做少年警訊會所。

## 建築
舊上水警署係典型嘅英國維多利亞時代建築，用新古典主義特色設計。兩層高嘅建築物正面有拱形嘅柱廊，係典型嘅熱帶殖民地建築，有助遮太陽擋雨而唔阻礙通風。柱上面有少量嘅裝飾，例如凸出嘅額枋、拱心石同模塊狀嘅柱子頂部等。最初屋頂係用中式瓦磚鋪成嘅斜頂，而家已經改成平頂。建築物兩邊有觀察用嘅塔、防衛用嘅矮墻同觀察窿。部分木門同窗戶仍然保留良好。

## 出面網頁
* 各區少年警訊會所中英文地址
東環路

**東環路**可以係：
;廣東
*東環路 (廣州越秀)：喺廣州越秀區。
*東環路 (廣州番禺市橋)：喺廣州番禺區市橋。
*東環路 (廣州番禺石樓)：喺廣州番禺區石樓鎮。
*東環路 (深圳)：喺深圳寶安區。
*東環路 (佛山南海獅山)：喺佛山南海區獅山鎮。
*東環路 (佛山南海桂城)：喺佛山南海區桂城。
*東環路 (佛山順德)：喺佛山順德區。
*東環路 (河源)：喺河源源城區。
;廣西
*東環路 (桂林)：喺桂林靈川縣。
*東環路 (來賓)：喺來賓合山市。
文化公園總站

**文化公園總站**（）係中國廣東廣州一巴士總站，1961年9月29號開通無軌電車2號綫（而家嘅102路巴士）時開始營運，位置喺荔灣區新基路近人民橋東北角。

而家有3條電車同3條巴士路線用呢個站做總站。

## 攷
金錢村土地神壇

**金錢土地神壇**（英語：Earth God Shrine of Kam Tsin），喺香港新界上水金錢村嘅北面，青山公路古洞段路邊，係一座較罕見嘅佔地超過100平方尺嘅大型土地神壇，大概有200年歷史，佢嘅來源相傳係清朝乾隆年間，金錢村有一名青年喺應考科舉前向村裏面嘅土地神祈求保佑，結果成功高中，之後就返鄉下起咗呢座土地神壇還願，神壇二百年嚟經過多次修葺，村民非常重視，政府喺1980年代起粉嶺公路時都曾經改變建設路線規劃以避免破壞神壇。由於日久失修，加上神壇旁邊嘅大榕樹樹根長到神壇上面，使到神壇長期承受榕樹嘅重量而出現裂縫，神壇頂部漆油亦有剝落現象，甚至有移位跡象，然而由於旁邊榕樹樹齡較高，政府決定修葺神壇過程中要連同榕樹一齊進行保育。喺2001年被評為一級歷史建築，2011年5月17號改評為香港二級歷史建築。

## 出面網頁
* 初遊上水古洞北
* 金錢村土地神壇 復修拖三年-東方日報
塔門天后古廟

**塔門天后古廟**喺香港離島塔門下圍，過多次修葺。廟門石額刻住「天后古廟」，門邊石聯：「聖恩重萬古，母德播千秋。」嘉慶元年重修時立。廟裏面重有乾隆二年（1737）鑄造嘅一個銅鐘、一條大劍魚骨，乾隆八年嘅《葉徐送產碑》同嘉慶三年嘅重修《天后古廟記》等。

## 出面網頁
* 天后廟

類:大埔區
港共

**港共**，可以係：
* 香港政府（港共政權／港共政府），根據多數香港反共、泛民主派同本土派人士認為香港政府係被中共完全操控
* 建制派、激進建制派，政治上係完全支持中國政府同香港政府
* 香港親共人士，即係土共，喺香港嘅親中國共產黨同中國政府人士
* 中共香港工作委員會，中國共產黨喺香港嘅派出機構，即係香港中聯辦
* 香港共產黨，一個宣稱「支持」中國共產黨同習近平嘅組織
* 喺香港居住嘅中國共產黨黨員同幹部
機場路巴士總站

**機場路巴士總站**係中國廣東廣州一巴士總站，1989年起好，位置喺白雲區廣園中路同機場路嘅交界西南角（機場立交西南角，三元里村入面）。

而家有2條電車、8部巴士、1部夜班車、1部高速巴士同1部高峰巴士用呢個站做總站。

## 史
巴士站由電車公司考慮到嗰時越秀公園總站（2001年取消兼拆咗）越嚟越多車嘅關係，1989年喺機場路近機場立交西南角嗰邊另外起咗個新嘅總站，重將嗰時嘅1、3號電車向北搬入新嘅總站入面。期間佢一直係電車總站，即使係1999年先後開通嘅5、8號電車都係噉。從1999年開始，呢個站發展成電車公司總部所在地兼大型無軌電車總站。2001年7月受到舊廣州體育館拆除同越秀公園站嘅疊加工程影響，原先喺越秀公園總站入面停嘅巴士一窩蜂噉搬入機場路總站。原先喺總站入面停嘅8、5號電車先後向北搬走，令總站變成大型巴士總站場。

## 參考資料
;註

;攷
荃灣天后宮

**荃灣天后宮**又叫**蕙荃路天后宮**，舊時叫**荃灣廟崗天后宮**，喺香港新界荃灣區蕙荃路，原本喺三棟屋村。由於起荃灣線，1984年搬去綠楊新邨對出嘅位置。 喺1995年被古物古蹟辦事處評為二級歷史建築，2009年12月18號確認評級。

## 史
荃灣天后宮原本喺石圍角嘅南面，舊名烏石崗嘅地方，喺清朝康熙年間起，由鄉人夾錢起，初期起廟分為三間，中間係正殿供奉天后神像，旁邊東西兩廂設置太歲祠。乾隆八年（1743年）信士黎卿上送咗一個重逾百斤嘅銅鐘，而家仍然掛咗喺廟裏面。

道光丙午（1846年）首次修葺，至光緒庚子（1900年）因為廟宇用得太耐，又受到白蟻同風雨嘅侵蝕，經過鄉中父老發起再次修葺，民國七年（1918年）第三次修葺，同年9月15號進行開光。經歷60年之後廟貌又見頹廢，發起四次修葺，喺1976年11月動工至翌年2月間完工。

1978年香港政府起地下鐵路荃灣綫伸展至荃灣，要喺廟前面掘一道深坑用嚟起護土牆，嚴重影響間廟嘅地基，當時地方鄉紳組成「重修天后宮委員會」專門負責理民府同地下鐵路公司會議並監督修建工程，喺1983年開始動工重建，並喺廟前面加建一座牌樓同東西兩廊，至翌年秋季全部工程完成，擇吉日喺1984年12月12號舉行重修開光大典。

## 建築
門額寫住「天后宫」三個字，保存乾隆九年（1744年）鑄造嘅大鐘同光緒廿六年（1900年）碑石一塊。門聯：「聖德宏深敷海國，母儀敦厚載蒼生」。

## 出面網頁
* 荃灣鄉事委員會：荃灣天后宫
基督教靈基營暨中心

**基督教靈基營暨中心**，又叫**靈基營**，係香港一間宿營營舍，喺新界沙田區城河東，秦石邨東面嘅小山丘上面，由香港神託會打理，而家用做退修中心之用。

## 史
靈基營嘅前身係舊沙田警署，喺1924年起，同對面銅鑼灣山嘅警署相對。香港日治時期，由於當時未有進行填海，所在嘅位置能夠俯瞰整個沙田區，因此成為咗日軍指揮中心。國共內戰之後，有宣教士將該處改做孤兒院，後來喺1964年增設基督教靈基學校同幼稚園。1966年孤兒院停辦，並喺1973年成為靈基學校嘅一部份。1980年，整個建築群由香港神託會正式接管，叫做**香港神託之家基督教靈基營暨中心**，為青少年同兒童提供宿營服務。

2008年，香港神託會得到香港公益金贊助，耗資120萬港元重修營舍，並以社會企業模式設立退修中心。退修中心可供任何宗教嘅人士、團體同企業作靜修、研討會、訓練營、工作坊或歷奇訓練等用途。

## 建築
起喺1924年嘅舊沙田警署建築，喺2010年8月31號被評為香港二級歷史建築。警署建築佈局呈U字形，前面採用中式瓦頂，牆身就採用英式紅磚，結合咗中西方建築風格。建築物所設計嘅用鐵架支撐同欄杆圍繞嘅陽台，同埋木製嘅樓梯，仍然保存良好。

## 設施
靈基營提供1人房至10人房，一共有81個宿位，並設有活動室、西式茶座同精品店等設施。

## 參考
*三級歷史建築 靈基營變退修中心，《明報》，2009年1月31號

## 出面網頁
*基督教靈基營暨中心
鄭宇澄

**鄭宇澄**（，），係香港女藝人，2017年時因為俾人將參加大學活動嘅相擺上網評頭品足而開始出名。

## 簡歷
2012年，鄭宇澄入讀香港理工大學社工系，因為個樣好似臺灣藝人鄭家純（雞排妹）而有個花名叫「理大雞排妹」，大學暑假時期喺老人中心做過實習社工，2016年畢業。

2017年，鄭宇澄參加香港理工大學活動嘅舊相被網民上載到LIHKG討論區，而開始出名，皆因佢個樣畀網民話似日本藝人橋本環奈，而橋本環奈畀人叫「千年一遇美女」，所以佢被一啲網民封為「香港千年一遇美女」、「國民仙女」。

2018年，鄭宇澄憑著高人氣，以主持身份喺ViuTV為世界盃而製作嘅節目《全港的》亮相。同年11月，鄭宇澄為一間連鎖服裝公司擔任模特兒嘅宣傳照成網民熱話。因為嗰張宣傳照喺香港輕鐵塘坊村站取景拍照，但係就將日本山手線站名同埋月台號碼等嘅元素加入到嗰張宣傳照度，結果令依個已經推出咗近半個月嘅宣傳照成為熱門話題。

## 演出
### 電視節目（ViuTV）
*2018年：《全港的》

### 電視劇（ViuTV）
*2019年：《理想國—堅尼地判官》 飾 梁琦君（Yvonne）

## 參考

## 出面網頁
*
全港的

《**全港的**》（**Keepy Uppy**）係香港電視娛樂製作嘅體育節目，屬2018年FIFA世界盃特備節目，2018年3月6號到6月13號逢禮拜一到日20:30-20:35喺ViuTV播，總共100集。

主持包括司機 陳炳銓、司機 朱柏康、隊員 羅伊婷（Daisy） 、隊員 趙詠瑤（Kimi）、隊員 王頌茵（Kathy）、隊長 張敏潔（Kit）、隊員 羅佩芝（Giann）、隊員 郭思（Suey）、隊員 鄭宇澄（Natalie） 、隊員 劉思美（Emily）同 隊員 李文意（My叔）。

節目會安排一架「粉紅的」流動推廣車，走勻全香港十八區請市民齊齊「的波」（控球），去宣傳世界盃。

## 參考

## 睇埋
*《波係咁踢》（ViuTV 2022年FIFA世界盃預熱節目）
*《女「識」足球》（now TV 2024年歐洲國家盃預熱節目）

## 出面網頁
*ViuTV：全港的
左膠

**左膠**（英文對應詞：）係2010年後出現喺香港媒體同網路社群嘅政治術語，通常指唔現實嘅左翼分子或只講理想嘅左翼分子，而唔係指傳統親中共嘅香港親共人士。佢哋主張和平、理性、非暴力同非粗口（簡稱「和理非非」）。有批評者話，左膠嘅理想太過崇高，有時會因追求平等大愛而放棄社會公義，唔考慮現實世界嘅唔完美，被指抱著不切實際嘅思想。但係今年左膠亦可應用喺西方國家嘅左翼同自由派，類似詞彙有中國大陸嘅「」、英國嘅「」、歐陸國家嘅「」、美國嘅「」等。

## 睇埋
*自由閪
*美德訊號

## 參考
防止虐待兒童會

**防止虐待兒童會**（，簡稱**ACA**）喺1979年「國際兒童年」（International Year of the Child）成立，係一個致力消除香港各種形式虐待兒童同疏忽照顧兒童事件嘅志願組織。防止虐待兒童會喺1982年成為香港公益金會員福利機構之一。1993年開始獲得政府撥款，成為政府資助嘅社會服務機構之一。

## 目標同宗旨
*致力消除香港各種形式虐待兒童同疏忽照顧兒童事件。
*建立、維持同支援專業服務，以幫助受虐待或被疏忽照顧嘅兒童。
*提高香港公眾人士對於防止虐待兒童問題嘅認識。
*進行各種合理同合法活動，期望達到以上目標。

## 服務
### 熱線電話
公眾利用熱線舉報懷疑兒童受虐或被疏忽照顧嘅事件。社工接報會進行調查，確定事件嘅真實性同評估有關兒童可能受虐嘅危機或受虐嘅嚴重性，從而向兒童同佢嘅屋企人提供專業嘅輔助。 

### 個案服務
社工處理個案進行調查同採取適當嘅行動，例如：輔導、家訪、同工會談等。 

### 小組工作
各個小組為受虐兒童父母同屋企人提供機會，探討溝通嘅方式、發展個人嘅才能同潛質等。 

### 其他
提供諮詢服務、進行宣傳、主辦講座、研討會等。拓展義工服務，為社工學生同義工提供訓練。透過大眾傳播媒介同大型活動，倡導社會人士重視保護兒童。

## 組織架構
;顧問 
* 周梁淑怡議員
* 賈施雅先生（Mr Arthur Garcia） 
* 黃金鴻博士 
* 李東海博士
* 麥列菲菲教授 
* 馬登夫人（Mrs Anne Marden） 
* 蘭德夫人（Mrs Nancy Rhind） 
* 譚惠珠女士
* 楊傳亮先生
;義務法律顧問 
* 梁烈安律師 
;義務核數師 
* 楊錫禹會計師樓 
;義務建築及工程顧問 
* 何顯毅先生 
;義務建築師事務所顧問（澳門防止虐待兒童會工程） 
* 何淑珍女士 
;義務兒童精神科顧問 
* 黎以菁醫生 
;執行委員會成員 
* 葉麗嫦醫生（主席） 
* 林陳蘭德博士（副主席） 
* 伍金銘先生（義務司庫） 
* 陳婉燕女士（義務秘書） 
* 簡倩如女士   
* 周鎮邦醫生   
* 何定邦醫生   
* 詹德慶先生   
* 李文玉清博士   
* 林滿馨律師   
* 張志雄醫生   
* 何愛珠女士（總幹事）

## 事件
*臨臨案

## 出面網頁
* 防止虐待兒童會
* 

## 參考
竹林禪院

**竹林禪院**係香港最大嘅佛寺之一，喺香港新界荃灣芙蓉山南麓，面積4公頃多。山上風光明媚，盡覽荃灣新市鎮，遠望藍巴勒海峽同青衣島。喺1995年被評為三級歷史建築，2009年12月18號改評為香港二級歷史建築。
　　
## 史
* 1928年，由融秋和尚用竹席棚架起成佛寺。
* 1932年，「浮屠殿」起好，正式改名叫「竹林禪院」
* 喺二戰期間日本殖民時代，僧侶們開辟土地耕種，實行自給自足度過艱難嘅時期。
* 1949年，中國共產黨逼使大批僧侶逃難，竹林禪院大開方便之門，來者不拒，招待食宿。 
* 1970年，佛寺向香港政府補地價買入而家「大雄寶殿」嘅土地。
* 1975年動工起「大雄寶殿」，並喺1982年完工同開光。

## 建築
* 入口處嘅山門係一石牌坊，刻住「竹林禪院」四個大字，登上白石階直達「天王殿」。
** 山門中央橫匾：中華民國17年（1928年），竹林禪院，融秋創建。
** 山門嘅外對聯：佛曆2436年（1893年）- 「竹解靈心看萬綠參差誰會香嚴一擊，林X自性X眾緣和合玅詮龍猛三觀。」
** 山門嘅內對聯：佛曆2524年（1981年）重建落成，挕山沙門超塵敬題：「翠竹絕塵氛聽梵唄數聲喚醒萬千名利客，叢林饒靜趣憑袈裟尺地寄將一片水雲身。」
* 步入「天王殿」即見一尊彌勒佛嘅佛像，面容祥和歡喜。
** 天王殿嘅橫匾：一生補處
** 天王殿嘅對聯：「竹本虛心會得香嚴一擊方知來路，林無自性能明龍猛三觀即識歸程。」
** 彌勒佛嘅對聯：「眼前都是有緣人相近相親怎不滿腔歡喜，世間盡多難耐事自作自受何妨大肚包容。」
* 「天王殿」左邊係「福德祠」，「天王殿」後面係「韋馱殿」。
** 福德祠嘅對聯：「三門清靜賴維護，五殼豐登仗協調。」
* 喺「韋馱殿」後面，步出庭院，石階前面設有大「香爐」，左右都有蓄水池同亭臺花圃，旁邊種有參天樹木、大紅茶花。「鐘樓」同「鼓樓」分立兩邊。
* 再拾級而上就係「大雄寶殿」，外觀莊嚴雄偉，殿前面立有氣勢非凡嘅紅色圓柱。殿裏面供奉釋迦牟尼佛像、藥師琉璃佛像同阿彌陀佛像，兩邊有金身羅漢像。「大雄寶殿」後面供奉觀音菩薩像。
* 再拾級而上就係第一座磚石建造嘅「浮屠殿」，殿前面有石山魚池，兩邊係禪房。殿裏面供奉地藏菩薩像，由觀音像左右脅護，牆上面刻住佛教故事嘅浮雕壁畫。殿裏面建有7層木塔，此殿曾喺1953年重修。
* 「浮屠殿」後有天然嘅重疊岩石稱：「佛塔」，下方有「妙蓮洞」同「觀音洞」等兩個岩洞 。後山重有「五百羅漢堂」同「菩提園」。
* 花園金璧輝煌嘅祭臺上面供奉一尊四面佛嘅雕像。

## 相

File:Tin Wong Hall of Chuk Lam Sim Monastery Fu Yung Shan Tsuen Wan Hong Kong.JPG|竹林禪院，天王殿
File:Gnome Altar of Chuk Lam Sim Monastery Fu Yung Shan Tsuen Wan Hong Kong.JPG|竹林禪院，福德祠
File:Buddhist Statues of Chuk Lam Sim Monastery Fu Yung Shan Tsuen Wan Hong Kong.JPG|竹林禪院，佛像
File:Phra Phrom Statues of Chuk Lam Sim Monastery Fu Yung Shan Tsuen Wan Hong Kong.JPG|竹林禪院，四面佛像


## 出面網頁
* 荃灣芙蓉山竹林禪院
置入式廣告

**置入式廣告**（Placement marketing，又名**植入式廣告**、**嵌入式廣告**），係一種商業宣傳營銷手法，而家四周圍媒體同網絡都好興，甚至已侵佔其他商品：手提電話內置應用程式同**跳出式廣告**、電視劇，同電影入面，出現有關道具。同傳統廣告分別，置入式廣告會強迫消費者接收訊息，無法即時「轉台」或「刪除」。置入式廣告係可能「好鬼乞人憎」同有爭議性，而家雖然要一定嘅法律限制，係唔係要多啲嘅規管呢？

## 定義
根據美國行銷學會對於廣告定義，「置入性」具有四個條件：
#付費購買媒體版面或時間。
#訊息必須透過媒體擴散以展示同推銷。
#推銷標物可為具體商品、服務或抽象觀念。
#明示廣告主。

### 電視節目
產品／服務喺節目中展示或使用，會顧及節目嘅內容同類別，表達手法自然同唔令人覺得核突；亦唔會直接推銷或建議使用啲產品／服務。

## 史

置入式廣告始於十九世紀。嗰時凡爾納出版咗冒險小說《八十日環遊世界》（1873年），佢嘅名氣令到好多運輸船運公司，叫佢喺故事裏面提佢哋個名。至於有冇人畀錢凡爾納叫佢咁做就唔知啦。相同嘅，馬內（Eduoard Manet）嘅畫 *Un bar aux Folies Bergère*（喺 Folies Bergère 嘅酒吧），檯嘅兩邊都好顯眼嘅酒樽。啤酒樽好容易認出係巴斯啤酒。馬奈加入品牌產品嘅動機我哋唔清楚；好可能為咗增加作品嘅真實感，不過，藝術家亦可能係收咗錢噉做。

Jean-Marc Lehu 2007年嘅研究指出，1896年盧米埃兄弟（Auguste and Louis Lumière）請求喺佢哋啲影畫戲裏頭「代表」英國番梘公司 Lever Brothers，戲入面擺咗陽光番梘，可能成為電影裏頭第一次出現畀錢買廣告嘅產品。呢件事令電影成為最早用喺置入式廣告嘅渠道之一。

之後，置入式廣告發展慢，直到 1970 年尾先再勁起嚟，全因一隻朱古力牌子 Reese’s。出現喺史提芬史匹堡執導嘅電影《E.T. 外星人》中，令 Reese’s 喺電影上映一個月內賣多咗六成半，於是置入式廣告喺八十年代蔚然成風，今日更大行其道。 

## 有得拗嘅例
### TVB
* 高朋滿座，可以話係香港置入行銷早期代表。當中影射好多實體品牌，包括地鐵公司（現稱港鐵公司）、白兔牌、黑人牙膏等。
* May姐有請，成日落史雲生雞汁，現實中佢同時係史雲生代言人。
* 巨輪，由鉅記餅家贊助，劇情講述鉅記老細，仲顯示出好多餅家工場，樓面，產品訊息，成個劇集就好似長篇廣告。
* 衝上雲霄系列等兩部，通訊事務管理局指，2013年12月3號針對無綫劇集《衝上雲霄II》置入式廣告進行處分，指出劇集明顯推銷某公司維他命飲品，男角副機師唐亦風（吳卓羲飾）示愛時，就用數百瓶維他命飲料堆成心形圖案，因此判處無綫罰款10萬元。
* 愛．回家，2013年6月7號第275集劇集中，有觀眾投訴劇集中過度展示贊助商不同產品，被通訊事務管理局嚴重警告。
* 大班群星添戲Fun，就係一個羅列贊助商冰皮月餅商品廣告節目。
* 法外風雲，有幕近鏡影着演員黎耀祥，由汽水機攞出一支「解渴誌沛力特電解飲品」。
* 萬千星輝頒獎典禮直播叫 KFC，節目主持用去廣告之前要食嘢為借口，有一班工作人員攞住大量 KFC 嘢食進場，畀班藝人喺鏡頭前食，情況好似 2014年奧斯卡頒獎禮，奧斯卡主持 Ellen DeGeneres 叫外賣 pizza，畀一班明星分享。結果到2016年5月24號，通訊事務管理局裁定 TVB 嚴重違反《電視節目守則》同《電視廣告守則》，罰咗佢十五萬元。
*《東張西望》：佢哋以時事資訊節目做包裝，但係有時會喺節目入面唔為意咁放入一啲有關題材嘅產品嘅生產商標誌或者廣告。

### 香港網絡
* 豐胸丸廣告，2010年2月，高登討論區、youTube流傳一段置入式廣告，以「谷胸港女數臭男友」為題，女主角李皓汶（Isis Lee）拍片向佢示威，甚至拉低外套拉鏈以炫耀食藥效果。
* 雀巢廣告植入高登網，推銷乳酪飲品，使用大量高登潮流用語：O嘴、小學雞、IQ180.1、此風不可長、其實唔難等。

### 中國手機電腦有毒
中國政府當局亦會成日靜雞雞監控中國人同大陸電子商品用戶。而家有證據證明中國大陸製造智能手機發售前已被置入電腦病毒（其中有 RottenSys）以用作感染內置惡意軟件，強姦用戶使用置入式廣告。2018年3月20號，星島日報報道，當中有近500萬部問題手機，影響手機市場上主要龍頭大佬：榮耀、華為、小米、OPPO、vivo、魅族、樂視，重有就係三星。置入式廣告手機病毒以外用途深入了解就係監視同控制用戶方面。其實，電腦硬件方面硬碟同內置應用早已受到相關方面指控同懷疑，手機收音咪同相機鏡頭會被置入式手機病毒應用強制打開並盜取資料同使用。而中國政府都會全數否認「監控」，不過部份有政治身份官員或黨員、軍部人員會有「暗示」，又話全世界都有「強力部門都會咁做」，盡管眾所周知存在已久有「防火長城」問題，官方正式場合上都係會否認有做過。

## 問題所在
* 可能影響商業公平競爭，幾間寡頭壟斷公司縱向生產壟斷，由商品、商品宣傳平台至周邊商品廣告合作壟斷。
* 柔性資訊轟炸（軟廣告／軟性廣告，blind advertising）下造成人權問題。置入式廣告如正文描述，有強姦、強迫因素，受眾唔情願下收到短時間做唔到反抗，甚至無法手動關閉同移走。
* 廣告支持者認為就係因為有上述好處先至好用！台灣媒體觀察教育基金會董事長管中祥認為：「國家透過置入性行銷傳達政令，並非罪大惡極...」。

## 攷
惡法

**惡法**，通義**霸道**，係指當權者立法限制人民言行，規定只要跟著做，無得反對。同佢相反，人人自律愛守護係叫做良法(善法)，係理想王道。

## 惡法特徵
* 只有少數人意志。
* 只有少數人得益。 
* 反歷史規律，局限生產力發展。

而家法律界流行一個問題，就係"惡法非法"，定"惡法亦法"。結果出現兩大立場，自然法學派堅持"惡法非法"，而分析法學派堅持"惡法亦法"。

## 例子
### 香港惡法
*香港反共人士，長期指出人大修憲同香港特區政府、香港立法會建制派係香港惡法源頭！中共統治香港後打壓民主自由力量，用DQ手段否定民選議員資格，反對多數選民意願；唔準香港人搞公投，亦無可能由香港一方「合法」提出或投票得唔得香港獨立。因為良法可以公投獨立，好似東南亞獨立運動、非洲獨立運動（由西方獨立出去建國），又有蘇格蘭獨立運動。

### 台灣惡法
台灣一個西化民主主義主權國家入面又有班友會用惡法一詞。

### 大陸惡法
反共法輪功報紙大紀元有個惡法專題，成日專係有好多針對大陸法律新聞。

### 美國惡法

## 相關
* 唔平等條約
* 壟斷
* 一黨專政
* 《反分裂國家法》
* 一地兩檢
* 港共政權
* 《香港特別行政區基本法第二十三條》
* 《國歌法》

## 參考
中華人民共和國國歌法

《**中華人民共和國國歌法**》（簡稱**中國國歌法**、**國歌法**），係中華人民共和國全國性法律，規定如果唔「尊重」國歌《義勇軍進行曲》就會有人捉走你。不過，一國兩制下條文至今重有好多爭議性。

## 草案歷次審議稿原文對比
對《中華人民共和國國歌法》歷次草案對比中，只有第二條、第十二條係有首次制訂後就未予變動兩個條款。


中國國歌法審稿條文 




## 問題同情況
*香港建制派人士支持立法，認為香港人成日有球迷「噓國歌」要立法禁止。
*事源同中港矛盾同香港獨立運動有關。但泛民主派人士擔憂會損害香港言論自由、集會自由，認為法律有主觀「愛國情感」。香港法律界人士指，當中涉及到香港以外罰則如**[[拘留]]**等，要先應以本地立法形式實施，而唔係政府直接頒布全國性法律。

2018年3月8日，消息透露國歌法無就香港本地立法諮詢公眾，相關立法原則3月底會交由香港立法會討論。

2020年6月4號，《國歌條例草案》獲得三讀通過。

## 參見
彩通

**彩通**（；）係美國新澤西州博根縣嘅專門研發色彩嘅權威機構，1963年由羅倫斯·赫伯一手創辦，總部喺卡爾斯塔特商業大道590號。間嘢主要研究色彩為主，佢喺研究數碼、紡織、塑膠、建築同室內設計等領域啲色彩都好出名下。

尤其佢屬下嘅彩通色卡，係設計師成日用到嘅基礎工具色卡，亦喺國際標準色入面成日用到。

## 出面網頁
* 

類:美國公司
類:色彩研究商
類:印刷
第3屆尼泊爾總統選舉

**第3屆尼泊爾總統選舉**響2018年3月13號舉行。

## 背景
2015年，尼泊爾國會選出執政黨嘅尼泊爾共產黨副黨魁班達里做第一位女總統，雖然總統係虛位元首，而有實權嘅總理一職，就由共產黨（聯合馬列）領袖奧利出任，但係響重男輕女嘅尼泊爾有象徵性意義。

## 候選人
### 班達里
五十六歲，曾經做過國防部長，係尼泊爾過去死咗嘅共產黨領導人嘅女婆，做總統之前係做共產黨現任副黨魁。佢求學嗰陣就投身政治運動，結婚之後一度放棄從政，但係1993年老公響一場離奇車禍度死咗，班達里重返政壇，逐漸成為尼泊爾政壇嘅左翼領袖。今次亦再度代表共產黨（聯合馬列）同共產黨（毛派）組成嘅左派聯盟出戰爭取連任。

## 結果
由於共產黨（聯合馬列）同共產黨（毛派）組成嘅左派聯盟響國會有優勢，所以班達里以壓倒性差唔多四萬幾票成功連任。

## 後續
班達里將會響14號向最高法院大法官宣誓就職。

## 攷

類:尼泊爾選舉
類:總統選舉
類:2018年選舉
中港

**中港**、**港中**、**陸港**（英文：**Hong Kong–Mainland China**），係一個中性嘅地理詞，由中國同埋香港兩個地方名組成，普遍意思係中國大陸同埋成個香港，當中香港即係港島、九龍、新界連同離島等地。

## 定性
廣義係指時下中國共產黨統治嘅大陸地區同埋香港特別行政區，講有關兩地記人記事，例如中港車牌。如果好膠即硬係機器翻譯香港主權移交比中國後，咪係*中國香港*（又名「新香港」）簡稱。之後，前者意思又發明出其他詞彙如中港矛盾，中港關係。另外亦關係到中共黨員同埋香港人，中共同埋港共等層面；再拉中華民國現有管治區「台灣」一齊講，就叫做「中港台」，或者叫「兩岸三地」；臺灣同大陸併稱，大中華地區叫佢做「陸臺」。

## 爭論
### [[政治正確]]
講到政治就會有政客刻意解讀成「國家同地區」，然後別有用心就自行推論同斷言出「國同國」問題。所謂中華人民共和國同埋香港建國，借題興起批鬥香港獨立運動風氣。而梁振英就話：「香港係中國一部分，跟內地關係點講得“中港”一詞？」由《明報》同埋《南華早報》2015年2月18號報道，香港政府行政署發函要求各部門公文上使用「內地與香港」字眼取代之，話係「用詞正確」。香港異見作家馮睎乾就回應梁振英言論：試下講「內香關係」。有時，重有人就英文文法夾硬用中國文化理解就係咁出現至少兩種名詞。

### 文化習慣
有人調轉叫「港中」，足球界就有港中大戰。中文字詞包含古中國文化講「序」即分主客、大細等，所以就用自己地方名行先，外人地名放後。舉個例係香港同埋臺灣，香港媒體、台灣人有時用「港台」，有時叫「台港」。

## 命名
* 香港有個商場叫中港城
* 中國客運碼頭俗稱中港客運碼頭。

## 註

## 睇埋
* 中英戰爭、英屬香港、《中英聯合聲明》
* 一國兩制、港人治港、高度自治
* 普選、自由、民主
* 本土主義，國家主義
* 強盜，地球村
* 兩個中國，一中各表
三蘇

**三蘇**係宋朝三位文學家蘇洵、蘇軾、蘇轍三仔爺嘅合稱。

王辟之《澠水燕談錄·才識》：「蘇氏文章擅天下，目其文曰『三蘇』。蓋洵為『老蘇』、軾為『大蘇』、轍為『小蘇』也。」舒邦佐《送張倉移漕廣西》：「大蘇文章繼老蘇，魏徵勳業付魏謩。」另外蘇轍亦話蘇軾係大蘇，《神子館寄子瞻兄》四首之三：「誰將家集過幽都，逢見胡人問大蘇。」三仔爺都係唐宋八大家之一。

## 睇埋
* 三蘇祠（喺四川省眉山市）
三蘇 (香港)

**三蘇**（）係香港作家，原名**高德雄**（或名**高德熊**）。

## 生平
三蘇先後為多份報紙寫社論，又連載小說。佢用過嘅筆名包括三蘇、經紀拉、石狗公、小生姓高、旦仃、周弓、史得、許德、吳起、凌侶、區品器、禹伯等。對於1950年代、1960年代嘅香港社會來講，報張除咗作為一種資訊傳播嘅媒介，仲係流行文化嘅載體，更加係當時社會東西文化交流、漸趨國際化嘅具體表現。報紙連載就係呢個時期特殊嘅文化產物，深受普羅大眾歡迎。通俗文學作家當中，作品題材之廣、產量之多、語言風格之奇嘅佼佼者，一定要數三蘇。佢嘅創作由四十年代尾一路持續到八十年代初，見證香港報業嘅黃金時代，亦係佢本人創作嘅高峰期。

## 攷
*那些年，看過的閒書

德
類:廣州人
基斯 (香港)

**基斯**（，）係香港商業電台主持人。

## 攷

## 出面網頁
* 
* 
* 

類:香港商業電台節目主持‎
類:用英文名譯名做藝名嘅香港藝人‎
樹頭菜

**加羅林魚木**（學名：**），係山柑科魚木屬嘅落葉喬木。佢每年3～7月開花，7～9月結果。

植株可以用嚟做行道樹同觀景樹。

## 連出去
* 樹頭菜 樹木谷
* 樹頭菜-Crateva-unilocularis_Hong-Kong 香港常見樹木園藝生活
* 樹頭菜 Spider Tree 惜樹靈人,樹木保育計劃

類:魚木屬
類:落葉植物
類:喬木
類:觀葉植物
類:花卉
類:行道樹
榕樹灣天后古廟

**榕樹灣天后古廟**喺香港離島南丫島榕樹灣榕樹灣大街1A號3約384號地段，幾時起已無從稽考，但廟裏面有多幅匾額係光緒同宣統年間嘅物品，應該有百幾年歷史。保存有光緒二年（1876）匾額一塊。間廟正門上面石額刻住《天后古廟》四個字，兩邊對聯：「天眷垂恩風調雨順，后儀庇福海晏河清。」另有一對較新嘅門聯：「廟貌巍峨地靈人傑，神功浩蕩物埠民康。」喺2010年8月31號被評為香港三級歷史建築。

間廟門口有一對石獅子，同匯豐銀行總行門前嘅獅子差唔多樣，形狀同神態都好相似，只係匯豐銀行獅子係銅鑄，而間廟嘅你個電話都打過去獅子係石雕。間廟喺1964年重修，到1966年臨完工時，遇啱國內文化大革命要破四舊，冇石獅子出口。於是唯有喺香港雕刻石獅。當時南丫島有個石匠，以前係喺南洋幫富翁雕刻石獅，都係匯豐銀行嗰類型嘅外國石獅。坊眾見到中國石獅難搵，外國獅子都照要，因此請咗佢雕刻呢對外國獅子作為守護廟長方形，因此獅頭唔能夠望向廟外，橫放喺門側邊，獅口相對。不過，自從呢間古廟用咗外國獅子守門口之後，榕樹灣嘅漁民，網網千斤，足證明呢對石獅子旺財。

## 出面網頁
* 南丫島榕樹灣天后廟
吉慶後街天后廟

**吉慶後街天后廟**喺香港大嶼山大澳吉慶後街，關帝古廟隔籬，間廟裏面有一個1772年鑄造嘅銅鐘，推測間廟喺同年起嘅。大澳居民大多以捕魚為生，漁民多信奉天后，以祈求庇佑。喺2010年8月31日列為三級歷史建築。

## 出面網頁
* 大澳吉慶後街
蘇曉康

**蘇曉康**（）係中國作家、記者、異見人士，祖籍四川，喺浙江杭州出世，喺北京長大。佢係《河殤》總撰稿人，因此起名，係中國1980年代報告文學代表人物之一。八九民運之後，佢俾中國政府指控係幕後黑手，因此流亡美國。

## 生平
蘇曉康因為積極參加八九民運，六四之後俾中國政府通緝。1989年6月，逃亡去咗美國。之後佢做過民主中國陣線理事。而今佢係《民主中國》雜誌社社長。

## 屋企人
蘇曉康阿爸叫蘇沛，係中共高級幹部，最初做過《浙江日報》編輯，1960年調去《紅旗》雜誌，喺陳伯達手下做嘢，文革時候下放五七幹校，1975年起跟鄧力群做嘢，文革之後去咗中共中央書記處政治研究室，2003年3月喺北京肝癌過身。蘇曉康阿媽係《光明日報》記者，六四事件令佢受好大驚嚇，1991年喺北京街邊跌親，腦溢血過身。佢阿爸阿媽原先係喺台灣嘅共產黨員，所以佢1949年喺台灣出世。

蘇曉康仲有家姐同細佬。

佢老婆叫傅莉，兩公婆有個仔蘇單。

## 作品

* 《河殤》
* 
* 

## 參考

## 出面網頁
* “河殇”总撰稿人苏晓康：从孤独中再生
* 蘇曉康：中國比25年前更糟
2024年俄羅斯總統選舉

**第8屆俄羅斯總統選舉**響2024年3月17號舉行。

## 背景
2018年3月18號，第7屆總統選舉由普京以超過七成六得票連任，按憲法規定總統選舉只可以連任一次，所以佢唔可以響呢屆選舉再參選連任，但係可以響第9屆或之後再次參選總統，就好似佢之前響第3、4屆贏出總統選舉，第5屆就冇得選總統退落嚟做總理，第6、7屆又重新參選贏出總統選舉，又或者修改憲法畀自己繼續連任，但係佢暗示冇打算修憲令自己可以連任落去。

## 候選人

## 攷

類:2024年選舉
西灣天后宮

**西灣天后宮**喺香港長洲西灣會友堂路，喺1729年起，廟裏面存放咗乾隆時代鑄造嘅銅鐘，廟門兩邊對聯：「聖德與天同道遠，母儀無地不深恩」。喺廟嘅頂部有「晉隆生」雕飾，左右兩邊有日月神。喺1981年列為三級歷史建築，2010年8月31號確定評為香港三級歷史建築。

## 出面網頁
* 西灣天后宮-長洲廟宇
長洲方便醫院

**長洲方便醫院**喺香港長洲，喺1872年由當地一名商人慈善家蔡良所創立，原意係為照顧一啲無家可歸嘅貧病人士同提供殮葬畀一啲喺暴風中遇海難嘅受害者。之後喺1915年由長洲街坊會擴充。方便醫院主要用中醫治病，喺1931年及同1951年重修，以應付不斷增加嘅需求。

喺1945年，方便醫院轉咗手畀長洲居民協會，聘請著名嘅中醫駐診，以吸引其他離島居民就診。但喺1934年，自從聖約翰救傷隊用西醫治理嘅虎豹醫院開業之後，方便醫院就開始中落，直到1988年就全面棄用，而家係一片頹垣敗瓦。業權就由新界南理民官暫時管理。

喺1991年列為三級歷史建築，2010年8月31號確定評為香港三級歷史建築。

## 出面網頁
* 長洲方便醫院
紅山站

**紅山站**可以係：
*紅山站 (深圳)：深圳地鐵4號綫（龍華綫）嘅車站。
*紅山站 (星加坡)：星加坡地鐵東西綫嘅車站。
*紅山站 (伊春)：南烏鐵路嘅車站。
第14屆馬來西亞下議院選舉

**第14屆馬來西亞下議院選舉**喺2018年5月9號舉行。結果馬哈迪帶領嘅希望聯盟贏咗納吉阿都拉薩帶領嘅國民陣線，馬來西亞獨立61年後首次出現政黨輪替，馬哈迪繼1981年至2003年後再一次擔任首相。選舉課題圍繞民生課題同埋一馬醜聞（1MDB）。

## 背景
上屆選舉任期原訂去到2018年6月24號屆滿，如果冇提前解散下議院，到時國會就會自動解散，當局一定要響六十日之內舉行大選，所以選舉最遲會響8月24號之前舉行。但係由於馬來西亞首相納吉阿都拉薩涉及一馬醜聞（1MDB），備受政治同民眾壓力，政權變得搖搖欲墜有機會提前解散下議院提早大選，但係納吉一直否認自己有任何不當同貪污行為。

## 爭議
### 選區重劃
2018年3月28號，馬來西亞國會通過首相納吉提交選區重劃報告，根據選舉委員會提交嘅重劃選區報告，國會二百二十二席入面有九十八個會重新劃分，其中最受影響嘅係由在野黨控制嘅雪蘭莪州，當地廿二個國會選區有十六個重劃，柔佛州廿六個國會選區亦都有十九個要重劃。大批「淨選盟2.0」民眾朝上響吉隆坡國家英雄紀念碑聚集，反對當局重劃選區嘅建議，警方派防暴警察戒備，又封鎖去國會嘅路，當局批准十個淨選盟代表去國會交請願信，示威者唔滿意呢個安排兩次衝破警方防線，去到國會大樓前邊先停低。前首相馬哈迪亦有到場聲援，佢促請民眾響大選投票支持反對派，國會入面亦出現火爆場面，在野行動黨議員林吉祥就重劃選區建議係唔係要提交國會審議，同議長爆發拗撬，最尾議長下令凍結林吉祥嘅議員資格半年。納吉話而家國會選區嘅制訂已經搞過三次大選，係時候重新劃分，但反對派話重劃選區後會出現，唔少選民人數少嘅地區都係以馬來族佔多數嘅選區，令執政國民陣線嘅候選人可以容易贏出，到時國民陣線就算總得票唔夠反對派多，但係會攞到更多議席，維持執政地位，甚至攞返三分之二嘅多數地位。

### 土著團結黨註冊風波

### 選舉日期

## 候選人
### 國民陣線
對巫統嚟講，創出更好嘅選舉戰績係一大重要挑戰。納吉阿都拉薩強調，新一輪大選將會係決定馬來西亞命運嘅關鍵所在。對於當前力量薄弱嘅華人政黨，納吉亦畀出警告，馬來西亞社會唔穩定，最先會受到影響嘅就係華人，而華人響馬來西亞國家經濟入面佔有重要地位。

### 希望聯盟
重坐緊監嘅希望聯盟精神領袖安華之前曾經宣布唔會參加呢次大選，但係會集合反對派力量支持九十二歲嘅前首相馬哈迪同納吉對決，以土著團結黨同人民公正黨力量夾擊巫統。

## 分析
### 選前
當地傳媒預計國會通過重劃選區之後，納吉就會宣布舉行大選。外國傳媒預計巫統為首嘅國民陣線仍然可以守住執政權。但係馬來西亞本地嘅傳媒就認為希望聯盟有機會贏到大選。

## 後續
 
2018年5月21號，馬來西亞前任內政部副部長諾嘉茲蘭接受英文《太陽報》訪問時首度炮轟納吉阿都拉薩同佢屋企人嘅形象，導致國陣同巫統喺大選失去政權。佢認為，納吉冇可能冇意識到領導層嘅問題，以及對方無法處理喺一馬醜聞（1MDB）嘅貪腐指控，令國陣同巫統輸咗大選。

## 備考

## 攷

14
類:2018年選舉
分流天后古廟

**分流天后古廟**喺香港離島大澳分流村322約739號地段，起廟時間無從稽考，廟門石額刻住「天后古廟」四個字，裏面分三楹，中楹供奉「天后神像」，左邊牆上面嵌有嘉慶二十五年（1820）重修分流天后古廟嘅碑志，右邊牆上面嵌有民國十七年（1928）重修分流天后古廟嘅碑志。1976年又再次重修。神龕上掛咗光緒二十四年刻住「天后元君」木匾。右楹係天后床室，左楹係守廟居室。廟前面有一個廣場，圍住石欄，以備每年天后寶誕時慶祀用。

喺1985年被列為三級歷史建築，2010年1月22號確認評為香港三級歷史建築。

## 出面網頁
*
分流天后廟
糧船灣天后廟

**糧船灣天后廟**喺香港新界西貢糧船灣362約293號地段，起廟時間已無從稽考，廟裏面珍藏嘅文物之中，有一個喺乾隆六年（1741年）重鑄嘅古鐘，重有浮雕、龍轎同龍頭等，都係清代文物。

喺1996年被列為二級歷史建築，2010年11月10號改評為香港三級歷史建築。

## 出面網頁
* 西貢糧船灣天后廟
* 糧船灣天后出巡-資料庫
李㼅

**李㼅**（，），字**昌康**（），初名**海東**（），廟號叫**全溪君**或者**全溪大院君**（），係大朝鮮國嘅王族成員。

## 家譜
李㼅係：第21位國王英祖李昑嘅庶曾孫、李愃嘅庶孫、李裀嘅庶六仔、常溪君李湛嘅半細佬、同埋第25位王哲宗李元範嘅親生爸爸。

## 生平
李㼅喺1785年3月21號喺江華島出世。雖然佢係王族成員，但係其他人都當佢係平民咁，所以佢係喺農民嘅家庭出世。

佢嘅原名係李快得，後尾改咗做李海東，跟住先再改做李㼅。

佢係李裀嘅婚外仔之一，而佢唯一嘅親生阿哥好早就過咗身。佢嘅半阿哥李湛係李裀正統嘅仔，之後成為咗李祘嘅領養仔，亦曾經短期做過王位嘅繼承人。

喺1801年，媽媽宋常山同埋阿嫂申平山因為違反國教儒教信咗羅馬天主教，所以佢哋同埋爸爸李裀一齊承受死刑。

李㼅作為李裀嘅仔，雖然冇受刑，但係都去咗江華島流放，做返農民。不過，佢喺1822年畀國王李玜大特赦，返咗去首爾。

喺1841年11月2號，李㼅喺佢屋企有病過身，享年56歲。

## 死後
到1849年，第24位國王憲宗李烉過身，但係因為佢冇任何仔女，所以斷咗家族條繼承線。之後，李㼅嘅庶三仔李元範成功繼位，成為咗第25位國王。喺李元範上位之後，佢對佢爸爸李㼅做死後榮譽，封佢做“全溪大院君”。

李㼅最初葬咗喺楊州郡，喺佢爸爸李裀嘅墓附近。之後，又移葬咗去驪州。喺佢嘅庶三仔李元範上位做咗國王之後，再安葬喺抱川郡，一直到依家。

## 世系圖

## 攷

類:大朝鮮國政治人
類:首爾人
世界氣象日

（）係世界氣象組織成立嘅紀念日，亦係廣泛宣傳氣象嘅日子，一般喺每年嘅3月23號辦。

## 由來

1950年3月23號，因《世界氣象組織公約》正式生效，聯合國喺1951年通過決議，將世界氣象組織定做一專門機構，重喺1960年決定，從1961年開始，逢每年3月23號定做世界氣象日。

## 意義
世界氣象組織之所以開呢個主題日，係要求世界氣象組織嘅成員國舉行各種方式嘅慶祝活動嚟討論一個同氣象有關嘅主題。

## 攷
* 3月23日  世界気象デー なるほど統計学園
* 1950年3月23日，世界气象组织成立 新华网
* 世界氣象日 timable
* World Meteorological Day timeanddate

類:主題日
類:氣象
富川

**富川**（）可以係：
* 富川瑤族自治縣：中國廣西賀州一縣。
* 富川縣 (越南)：越南河內一縣。
* 富川市：南韓京畿道一市。
* 富川站：多處。
白蠟樹

**白蠟樹**（；學名：**'），中藥學又嗌**女楨'''，係木樨科女楨屬嘅常綠喬木，喺中國華東、兩湖、兩廣、四川盆地同貴州、福建、江西、安徽、臺灣、美國加州、阿利桑那州、馬利蘭州、德薩斯州同佛羅里達半島周邊地區、中美洲、阿根廷、南韓、日本、澳洲、南非、萊索托、阿爾及利亞、加那利群島、諾福島、西班牙、及意大利地區都搵到。

佢亦係亞熱帶一常用觀景樹。

## 樣
葉革質，蛋形，常綠，長6～17cm，闊3～8cm，先端尖啲。花屬圓錐花序，長8～20cm，闊8～25cm，紫到啡黃；花藥長圓形。果屬核果，腎形，初生時藍黑，熟時轉紅黑兼披白粉。

## 用途
植株可以用嚟做庭院觀景樹、綠籬植物、行道樹都得。葉可以蒸餾提取冬青油做甜品同牙膏等添加劑。熟果嗮乾之後做藥都得。

## 連出去
* 《中国植物》中的女桢
* 女貞 Nüzhen 藥用植物圖像數據庫 (香港浸會大學中醫藥學院) 
* 女貞子 Nu Zhen Zi 中藥標本數據庫 (香港浸會大學中醫藥學院) 

類:女楨屬
類:四季常綠植物
類:喬木
類:觀葉植物
類:植物油庫
類:藥用植物
類:行道樹
類:花卉
類:綠籬植物
南村汽車客運站

，又嗌**南村客運站**或**南村汽車站**，簡稱**南村車站**，係中國廣東廣州一客運站，2005年11月25號起好，位置喺番禺區南村鎮，文明路近南沙港快速路西北角。

入面啲車主要去東莞、深圳、珠海、惠州、博羅、惠東、揭陽、普寧、汕頭、中山、佛山、南海、順德容桂、江門、開平、陽江、茂名、肇慶、南沙蕉門、增城、新塘啲車為主。

## 攷
南村站

**南村站**可以係：
*板橋站 (廣州)：舊稱**南村站**，廣州地鐵7號綫嘅車站。
*南村汽車客運站：喺番禺南村鎮嘅汽車客運站。
*南村萬博站：廣州地鐵7號綫嘅車站。
*南村站 (石家莊)：石家莊地鐵1號綫嘅車站。
*南村站 (茂山)：北韓白茂綫嘅車站。
我們的世界盃

《**我們的世界盃**》（粵語口語翻譯做**我哋嘅世界盃**，）係香港電視娛樂製作嘅體育節目，2018年2月25號到6月10號逢禮拜日喺24:00-25:00（禮拜一凌晨00:00-01:00）喺ViuTV播，主持係方柏翹、丹尼爾、張嘉殷、Artem Ansheles。節目會介紹2018年世界盃主辦國俄羅斯最新情況，同埋32支決賽隊伍。

## 每集一覽

## 出面網頁
*ViuTV：我們的世界盃
朏

**朏**（音*翡*，），又叫**朏明**，朔後初出嘅月光，初三日見。故此，日本亦叫**三日月**。

初一朔，全黑唔見光。初二亦好難見到光。初三就月光初現，最早見嘅**娥眉月**，幼到好似女人堂眉噉。之後夜夜增加，去到初七初八成半圓，就叫弦月，是為上弦月。

胐有另一啲講法，**哉生霸**，**始生魄**。哉同始互通，開頭噉解。霸同魄互通，月有白。生霸生魄，即係月白生多啲，相反死霸死魄，月白死減啲。哉生霸、始生魄，就係月開始生白。

原本西洋新月（new moon），係以胐計。後尾天文學，改為朔。回教陰曆保留古法，每月以胐做第一日，舊時有專人去睇。

## 天文
胐時黃經，日行先而月跟尾，即係日出先，月出後，日落先，月落後，相差個零鐘到兩個幾鐘。日間月光好弱，唔易用眼睇，到日落後月落前，就睇得到。

胐月跟尾，咁日落之後，望向西方，月光亦向下。北半球，月右下見光，南半球就左下。 

初一，假定以朔嘅起始為月齡〇日。初三胐，就係月齡二日。再精確啲講，初一朔嘅時間刻，會喺〇到廿四點鐘之間，平均為初一嘅十二點鐘。而胐只可以初三晚，日落後睇到。咁樣，假設初三日胐，十八點鐘，平均月齡二日二五。而平均朔望月，有二十九日五三，咁就行咗百分之八。月相來計，平均去二十七度，即二日一三。不過依啲平均歸平均，因為朔嘅時刻有早有遲，咁胐嘅實際數字，會有前後半日之差。

胐時月相二十七度，計算光嘅面積，按數式(1 - cos 27°) / 2 = 0.056 計，唔足望月百分之六。況且，只係睇到月邊光，日斜照月，光度會更加之低，會低到望月三百分之一。

胐嘅相反，就係月回返朔，會喺廿六晚，廿七未天光之前。月相同胐好似，不過位置東西相反，要望住東方。因為佢日出之前見，咁自然向下，北半球左下見，南半球右下見。

## 史
最早見於《書經》，召誥有寫「惟丙午朏」。《左傳》：「朏明，月三日明生之名。」《說文》解，「月未盛之明。」

## 字
朏金文寫左月右出。從月從出，好可能係會意字，朔日之後月出。

朏，月字部，同肉字部嘅胐相近，唔小心會相混。
朔

**朔**，農曆初一嘅月，係無光。初一睇唔到月亮，因為光射去月球背面，月球反射唔到光去地球嗰度，所以夜晚係無月光，皆因望上天，要見只有日蝕時，地日月連成一線，日光畀月遮住，中間黑色就係月。

現今西洋天文學，叫朔做**新月**（英文 New moon），不過，若果歸於古代，朏，月光初見先係新月。回教陰曆用胐。
葵涌焚化爐

**葵涌焚化爐**（），香港舊日垃圾焚化爐，用來燒垃圾。爐處於葵涌青洲側，擸𢶍灣填地邊，同青衣隔住青衣門洋面。原煙通好高，高一百五十米，上半油上紅白相間，夜有紅燈，好顯眼，以防飛機飛近，不過今下已拆咗。焚化爐最初只近青衣大橋，後起咗更近佢嘅青葵公路同長青橋。遠少少重有荃灣華人永遠墳場、荃灣避風塘、葵涌貨櫃碼頭、葵涌火葬場。

爐起喺擸𢶍灣填地上，佔地一公頃四，即三英畝半。一九七八年十月啓用，耗資達一萬五千萬香港工商日報, 1978-07-09 第8頁華僑日報, 1978-10-17 第5頁。

香港原有垃圾焚化爐四座，用來燒固體垃圾，除咗葵涌依座，重有堅尼地城焚化爐、荔枝角焚化爐、梅窩焚化爐。一九八九年六月，香港政府發表《對抗污染莫遲疑》白皮書，考慮環境污染，影響公眾健康，決定停用焚化爐處理固體廢物，所有焚化爐作廢，最後拆晒。一九九七年五月，停用葵涌焚化爐，係四座之中，最後停用。直到二〇〇八年，分三段清拆。

## 拆卸

由於起咗青葵公路天橋，二〇〇七年打算拆煙通時，特別小心。為免拆時有噪音塵埃，唔用爆破，唔用撞擊，而另用新法。首先置個吊臂，長一百六十八米，套個鋼鐵保護網落煙通度。再用電動鑽石鏈切割機，一截一截切落來。用新法亦無額外成本。

焚化爐燒垃圾，亦留低一啲毒物，如二噁英、呋喃、石棉、重金屬、石油碳氫化合物等等，拆時要特別處理。

## 攷
# 
# 
# 

## 註

## 睇埋

*香港焚化爐
東環路 (廣州越秀)

**東環路**（）係中國廣東廣州嘅南北走向道路，喺越秀區，南邊從東風東路開始，一直向北去到環市東路。

## 概要
全長274m，闊9米，凈畀南向北單行。

## 經過嘅道路
條路順序從南到北排，**加粗**嘅字係主幹道：
* **[[東風路 (廣州荔灣至廣州天河)|東風東路]]**
* **[[環市路 (廣州荔灣至廣州天河)|環市東路]]**
東環路 (廣州番禺石樓)

**東環路**（）係中國廣東廣州嘅西北-東南走向馬路，喺番禺石樓，西北邊從北環東路開始，一直向東南去到 長江路。

## 概要
全長566m，闊28米，雙向3車道。

## 經過嘅道路
條路順序從西北到東南排，**加粗**嘅字係主幹道：
* 北環東路
* 黃河路
* 長江路
東環路 (廣州番禺市橋)

**東環路**（）係中國廣東廣州嘅東西走向主幹道，喺番禺市橋，西邊從西環路、橋興大道同市廣路嘅交界開始，一直向東去到番禺大道北。

## 概要
全長3.2km，闊42米，雙向6車道。

## 經過嘅道路
條路順序從西到東排，**加粗**嘅字係主幹道：
* **[[西環路 (廣州番禺市橋)|西環路]]**、**[[橋興大道]]**、**[[市廣路]]**
* **[[光明路 (廣州番禺市橋)|光明北路]]**
* 白沙路
* 白雲路
* ****
* 德興路
* **[[番禺大道|番禺大道北]]**
東環路 (佛山南海桂城)

**東環路**（）係中國廣東佛山嘅南北走向道路，喺南海區桂城，南邊從下柏工業大道西、中嘅交界開始，一直向北去到里圍二路。

## 概要
全長854m，闊15米，雙向2車道。

## 經過嘅道路
條路順序從南到北排，**加粗**嘅字係主幹道：
* 下柏工業大道西、下柏工業大道中
* 第二工業區沿江路
* 北環路
* 里圍二路
東環路 (深圳)

**東環路**（）係中國廣東深圳嘅南北走向道路，喺寶安區沙井，南邊從南浦路開始，一直向北去到廣深高速公路嘅沙井新橋收費站附近。

## 概要
全長3km，闊24米，雙向4車道。

## 經過嘅道路
條路順序從南到北排，**加粗**嘅字係主幹道：
* 南浦路
* 黃埔路、圳頭工業大道
* 滿壽路
* **[[上南路 (深圳)|上南路]]**、**[[上南路 (深圳)|上南東路]]**
* 寮盛路
* **[[新沙路 (深圳)|新沙路]]**
* 紅巷工業路、莊村路
* 南美路
* 南嶺路
* ****
基斯

**基斯**（；；）係男仔嘅英文名，可以係：
* 基斯 (香港)：香港商業電台主持。
* 基斯·柏琴：英國自然歷史學家。
* 基斯·派尼：美國電影演員。
* 基斯柏特：美國電影演員。
* 基斯伊雲斯：美國電影演員同製作人。
* 基斯普：阿根廷足球員。
* 基斯諾夫：美國男演員。
* 基斯保羅：美國籃球員。
* 基斯安達臣：美國籃球員。
* 基斯薩維：美國足球員。
* 基斯馬田：英國男歌手。
* 基斯威廉斯：多位。
* 基斯布朗：多位。
* 基斯獲加：多位。
* 基斯屈臣：多位。
* 基斯占士：多位。
* 基斯活斯：多位。
## 睇埋
* 基絲：Chris嘅女仔譯名。
法國潮什麼

《**法國潮什麼**》（）係香港電視廣播有限公司嘅遊埠節目，由梁芷珮同麥凱程做主持，亦係佢嘅「潮什麼系列」第三輯作品，喺2018年3月19號到5月21號香港時間逢禮拜一20:30到21:00喺J2播。呢個節目會介紹法國嘅新潮嘢。

## 每集內容

## 出面網頁
*法國潮什麼 - 主頁 - tvb.com
東環路 (佛山順德)

**東環路**（）係中國廣東佛山嘅西南-東北走向道路，喺順德樂從嘅鋼鐵世界入面，西南邊從鋼鐵世界南路開始，一直向東北去到鋼鐵世界北路。成條路似向西北凸出嘅弧形，幾乎同樂龍路平行兼重疊。

## 概要
全長780m，闊15米，雙向2車道。

## 經過嘅道路
條路順序從西南到東北排，**加粗**嘅字係主幹道：
* 鋼鐵世界南路
* 鋼鐵世界大道
* 鋼鐵世界北路
郭思

**郭思**（，），係香港女模特兒同網上KOL，2014年開始做模特兒，2018年開始參與電視節目演出。

## 簡歷
郭思2013年本嚟讀香港公開大學翻譯系，2014年轉校到香港教育學院科學與網絡科技系。佢喺2014年參選過FACE UStar校花競選，入圍最後十強，同年亦開始接模特兒工作。佢喺2016年亦做埋自由身嘅網上KOL。

郭思喺2018年接拍ViuTV嘅電視節目，之後轉去無綫電視拍節目同劇集。

2022年，郭思加盟英皇娛樂。

## 演出
### 電視節目（[[ViuTV]]）
*2018年：《非常食客》主持（非常少女）
*2018年：《全港的》主持
*2022年：《天生食材必有用》第8集嘉賓
*2025年：《足球女將》參加者
*2025年：《夜粥先生幾多點》第3集嘉賓
*2026年：《足球女將 2》參加者

### 電視節目（[[無綫電視]]）
*2018年：《美女廚房》 美女學徒
*2019年：《＃後生仔傾吓偈》 第431集嘉賓

### 電視劇（ViuTV）
*2023年：《Food Buddies》 飾 Momo

### 電視劇（無綫電視）
*2019年：《解決師》 飾 曾心怡（心心）

### 電影
*2023年：《超神經械劫案下》飾 阿芝
*2023年：《陰目偵信》 飾 Cloud

### [[音樂錄像|MV]]
*2017年： - 終止戀愛
*2018年：鄧健泓 - 那年。某日 	
*2018年：陳慧琳 - 也許我一直不懂愛情 
*2020年：Robynn Yip - Lost Forever 	
*2021年：陳天翺 - Leave The World Behind 	
*2021年：陳天翺 - Our Last Day 
*2021年：陳天翺 - 最好好好講再見
*2022年：吳浩康- 見字醫病

## 歌曲作品
### 電視節目主題曲（[[ViuTV]]）
*2018年：《非常食客》主題曲 — 《會呼吸的味道》（同黃雪燁合唱）

## 參考
*享受麥記的女神
*日系女生 - Suey Kwok
*自由身 KOL 發展必定遜色？ 社交平台幫助 Job 接 Job

## 出面網頁
*
*
布袋澳洪聖宮

**布袋澳洪聖宮**喺香港西貢布袋澳13A號，喺清朝康熙初年（約1663年）起，1817年重修過，係一間兩進一間嘅建築，亦係香港第一間洪聖廟，喺1996年被評為香港三級歷史建築，2010年1月22號確認評級。

## 出面網頁
* 布袋澳洪聖宮
* 南海守護神-洪聖爺
熱拿亞省

**熱那亞省**（意大利文：**Provincia di Genova**）係意大利列古利亞一個省，首府熱那亞。面積1,838平方公里（710平方英里），總人口約90萬（2012年）。
墨西拿省

**墨西拿省**（意大利文：**Provincia di Messina**）係意大利西西里一個省，首府墨西拿。
拖連奴省

**拖連奴省**（意大利文：**Provincia di Torino**，又譯**都靈省**或者**杜林省**）係意大利皮耶蒙一個省，首府拖連奴。
博洛尼亞省

**博洛尼亞省**（意大利文：**Provincia di Bologna**，又譯**波隆那省**）係意大利愛美利亞－羅曼尼亞舊時一個省，首府博洛尼亞，2015年改組做博洛尼亞都會市。
斯卡拉穆奇

**安東尼·斯卡拉穆奇**（；）係美國一位生意人同政治人，意大利裔，1989年至1996年喺投資銀行高盛做過嘢。2017年7月21號被任命為，令上任6個月嘅白宮發言人感到被侮辱而辭職。十日之後被革職。

## 出面網頁

* 

類:美國政治人
類:哈佛大學舊生
類:塔夫斯大學舊生
博洛尼亞 (搞清楚)

**博洛尼亞**（意大利文：**Bologna**，又譯**波隆那**）係意大利一個城市，亦可以係：
*博洛尼亞都會市
*博洛尼亞省
*博洛尼亞足球會
卡坦尼亞省

**卡坦尼亞省**（意大利文：**Provincia di Catania**，又譯**卡塔尼亞省**）係意大利西西里舊時一個省，首府卡坦尼亞，2015年改組做卡坦尼亞都會市。
卡坦尼亞 (搞清楚)

**卡坦尼亞**（意大利文：**Catania**，又譯**卡塔尼亞**）係意大利一個城市，亦可以係：
*卡坦尼亞都會市
*卡坦尼亞省
雷焦卡拉布里亞省

**雷焦卡拉布里亞省**（意大利文：**Provincia di Reggio Calabria**）係意大利卡拉布利亞一個省，首府雷焦卡拉布里亞。
雷焦卡拉布里亞

**雷焦卡拉布里亞**（意大利文：**Reggio Calabria**）係意大利卡拉布里亞最大城，人口20萬。
拿坡利 (搞清楚)

**拿坡利**（意大利文：**Napoli**，又譯**那波利**、**拿坡里**）係意大利一個城市，亦可以係：
*拿坡利都會市
*拿坡利省
*拿坡里足球會
*拿坡里汁
## 睇埋
*那不勒斯 (搞清楚)（Naples）
威尼斯省

**威尼斯省**（意大利文：**Provincia di Venezia**）係意大利威尼托舊時一個省，首府威尼斯，2015年改組做威尼斯都會市。
卡利亞里省

**卡利亞里省**（意大利文：**Provincia di Cagliari**）係意大利薩丁島舊時一個省，首府卡利亞里，2016年改組做卡利亞里都會市。
巴里省

**巴里省**（意大利文：**Provincia di Bari**）係意大利蒲利亞舊時一個省，首府巴里，2015年改組做巴里都會市。
巴里 (搞清楚)

**巴里**（意大利文：**Bari**）係意大利一個城市，亦可以係：
*巴里都會市
*巴里省
*巴里 (索馬里)

## 睇埋
*峇里
拿坡利省

**拿坡利省**（意大利文：**Provincia di Napoli**，又譯**那不勒斯省**、**那波利省**、**拿坡里省**）係意大利甘帕尼亞舊時一個省，首府拿坡利，2015年改組做拿坡利都會市。
東環路 (佛山南海獅山)

**東環路**（）係中國廣東佛山嘅西南-東北走向主幹道，喺南海區獅山，西南邊從東平路開始，一直向東北去到東華路同半島路嘅交界。

佢係507縣道嘅一部份，成條路似相西北突出嘅弧形噉。

## 概要
全長288m，闊9米，雙向4車道。

## 經過嘅道路
條路順序從西南到東北排，**加粗**嘅字係主幹道：
* ***'
* [[東華路 (佛山南海)|東華路]]、 ***'
胐

唐字**胐**（音「忽」）意思有三。近來有研究認為佢係「屎窟」個「窟」嘅正字，屁窿左近。

## 字
胐同朏字形非常相似，亦每每相混不知。胐從肉從出，講肉身，邊旁寫⺼，朏從月從出，講月相，邊旁寫⺝。

古書字義相差好大，或者分別造字，字形再用。字義有三。一曲腳，篤骨反，音近奪；二膝病，張滑切，音近出；三髀之近竅，苦骨切，音近忽。

第一二或者都同膝有關，而反切字音相關。第三同髀窟。

一般字典，都無記胐嘅廣東音。李卓敏編《李氏中文字典》七十七頁，讀deot1，近奪音。何文匯、朱國藩編《粵音正讀字彙》一百二十五頁，讀fat1，即忽音。

詹憲慈所寫廣州語本字，有胐胐腳一項，胐讀音為萬國音標gɐt⁶ ，取廣雅曲腳之義。
### 廣雅
《廣雅》，三國時魏人張揖，約莫二二七年左右編寫，隋避楊廣諱改名《博雅》。之後兩者並用。

胐字編入卷六，釋親之下。

 朏。篤骨。曲腳也。

胐，曲腳咁解。篤骨細字附註，反切音，三國時無，隋時曹憲寫《博雅音》，後人兩者合一。

胐字見於卷六釋親

 胐。篤骨。

《釋文》，全名《經典釋文》，初唐陸德明寫。《康熙字典》話《釋文》寫篤骨反，之不過，《釋文》並無「篤骨」二字。「篤骨」反而見於《博雅音》。《康熙字典》話寫腳也，廣雅寫曲腳也。《康熙字典》有誤。

### 玉篇

《玉篇》，南朝梁顧野王寫，已無原本。唐孫強加咗字，有傳本。宋重修，稱《大廣益會玉篇》。

胐字篇入卷六。肉部，第八十一。

 朏。苦骨切。臀也。一曰胅。出也。

 𦜇。苦骨切。臋。

胐字講臀，或者講肉身，有突出咁。

### 廣韻
《廣韻》，全名《大宋重修廣韻》，大宋大中祥符元年，即公元一〇〇八年出。

胐字編落入聲，沒，窟音之下。

 窟。窟穴。苦骨切，十五。

 朏。胐臀。俗又作𦜇。

苦骨切，讀忽嘅根據。亦係屎胐嘅根據。

### 集韻
《集韻》宋時寫，喺《廣韻》之後廿九年。擴展廣韻，加多字義。

集韻入聲九，有三音。一，當沒切；二，苦骨切；三，張滑切。前兩者喺入聲第十一，後者喺入聲第十四。

集韻胐字多廣韻兩音，當沒切同張滑切。無講出自何典，字義又有啲亂。康熙字典只提集韻張滑切。

#### 當沒切

 咄嚉當沒切

 朏。臀也。一曰膕朏。曲腳也。一曰眣。出也。

音。當沒切。胐字解臀，曲腳，出。眣，誤字，應當胅字。

#### 苦骨切

 𡒈窟𡑣苦骨切

 朏𦜇。髖也。一曰胅出。或从屈。

音。苦骨切。胐字解髖，曲腳，出。可以寫做𦜇。

#### 張滑切

 窡。張滑切。

 朏。厀疾。

音。張滑切。胐字解膝病。

### 類篇
《類篇》，宋時歷幾批人所修成，最尾由司馬光收筆。

胐字編入卷十二。肉部。

 朏。逆乙切。無知意也。又苦骨切。髖也。又當沒切。臀也。又張滑切。厀病。文一重音三。

有四音。一逆乙切，唔知乜意思。二苦骨切，髖部。三當沒切，臀部。四張滑切，膝病。

### 正字通
《正字通》，明末寫。

胐字編入未集下，肉部，五劃。

 胐。舊註音窟，臀也。按俗謂髀之近竅者爲髀窟。六書臀無胐名。八画𦜇同胐，亦非。

 𦜇。俗字舊註同胐。非。

正字通有參攷《廣韻》，寫嘅相近，而且更加明確。胐就係臀。俗叫髀之近竅做髀窟，近竅即係近窿。

### 康熙字典
大清康熙五十五年，即一七一六年，寫咗《康熙字典》，有胐字，喺未集下，肉部五劃。

 **胐**。《廣韻》苦骨切，音窟。胐臀。《正字通》按俗謂髀之近竅者爲髀窟。《博雅》胐，腳也。《釋文》篤骨反。又《集韻》張滑切，音窡。厀疾。

依個成為日後字典考據。然而康熙字典唔完整，對原書有啲錯。

## 註
廣州北三環高速公路

（中國高速公路代碼：**G94**），廣州街坊又嗌**北三環高速**或**北三環**，係中國廣東廣州北邊一高速公路，喺花都區北興一直到增城區石灘嗰邊。佢重係珠三角環綫高速（中國高速公路代碼：**G94**）嘅一部分。

## 工程
呢條高速公路分咗兩期嚟起好：
*一期（增城⇄石灘）：2005年4月19號喐手起，2008年12月29號正式通車。
*二期（北興⇄增城）：2013年12月25號喐手起，2018年1月29號正式通車。

## 出入口同連接嘅道路

## 攷

類:廣州嘅高速公路
類:廣東嘅高速公路
尋甸

**尋甸**係中國雲南昆明一個回族彝族自治縣，喺雲南中部偏東北，總面積3699平方公里，人口50萬。

## 轄下嘅區
* 仁德鎮
* 羊街鎮
* 柯渡鎮
* 倘甸鎮
* 功山鎮
* 河口鎮
* 七星鎮
* 先鋒鎮
* 雞街鎮
* 鳳合鎮
* 六哨鄉
* 聯合鄉
* 金源鄉
* 甸沙鄉
* 昆明倘甸產業園區轎子山旅遊開發區
霑益區

**霑益區**（簡化字：沾益区）係中國雲南曲靖中部一個市轄區，總面積2910平方公里，人口45.7萬。

霑益渠境內忌馬雄山就係珠江忌源頭。霑益東面係富源縣，南面麒麟區同馬龍區，西面係會澤縣同昆明市忌尋甸縣，而北面係宣威市。喺2020年尾，全區轄下有龍華、西平、金龍、花山4個街道，盤江、白水2個鎮，德澤、菱角、炎方、播樂、大坡5個鄉。共有村委會（社區）134個，村（居）民小組1047個。2021年全年地區生產總值（GDP）有276億元人民幣。

## 參考
* 霑益市官方網站
宣威

**宣威**係中國雲南曲靖一個縣級市，東面係貴州省盤州市，南面富源縣、霑益區，西面係牛欄江，江對面係會澤縣，而北面係貴州省嘅威寧縣同水城縣，人口129萬。

宣威市喺秦代以前係古夜郎國屬地，漢代設置為縣。由2019年9月起，渠轄下有13個鎮、7個鄉、9個街道、311個行政村同58個社區。

宣威市總面積6070平方公里，喺雲南高原東北部，地勢西北高、東南低。最高點係東山主峰滑石板，海拔2868米，而最低點係清水河同木冬河交匯處嘅臘龍岔河，海拔都有920米咁高。境內嘅河流分屬長江水系同珠江水系。主幹流有西南嘅小江屬長江水系，北、東北嘅可渡河同南、東南嘅革香河就屬於珠江水系。

## 參考
*宣威市官方網站
陸良

**陸良**係中國雲南曲靖南部一個縣，東面係羅平縣，西面宜良縣，南面同師宗、瀘西、石林三縣相連，北面就係麒麟區、馬龍區。總面積1989平方公里，人口60萬，全年生產總值307.22億元人民幣。

2021年全縣轄中樞、同樂2街道辦事處，馬街鎮、三岔河鎮、板橋鎮、芳華鎮、召誇鎮、大莫古鎮、小百戶鎮7個鎮，活水鄉、龍海鄉2個鄉， 1個華僑管理區，148個村（居）委會。

## 參考
* 陸良縣官方網站
會澤

**會澤**係中國雲南曲靖一個縣，管轄25個鄉，381條村，人口107萬，全縣有漢、回、彝、壯、苗等26種民族，係雲南第三人口大縣。

會澤總面積5886平方公里，海拔由最高4017.3公尺到最低695公尺，高低落差有3322.3公尺，可以話係「一年四季遊，一日遊四季，四季景不同」。

旅遊方面，國家AAAA級旅遊景區大海草山同AAA级旅遊景區雨碌大地縫就係喺會澤境內。其他重有以禮河風景區、黑頸鶴自然保護區、會澤古城、娜姑鎮等等。

由於會澤係一個多民族聚居縣，眾多忌民族帶來唔同忌民族風俗同文化，例如係洞經音樂（省級非遺專案）、元宵節舞龍舞獅、彝族海菜腔、地方戲小唱燈等等。民族節日眾多，有苗族耍花山節、彝族忌火把節、回族忌開齋節、漢族忌「二月二」耍山節等等。

## 參考
*會澤官方網站
元江

**元江**係中國雲南玉溪一個哈尼族彝族傣族自治縣，總面積2858平方公里，人口19萬。
澂江

**澂江**，中國地級市，雲南省之下，由玉溪市代管。市政府駐鳳麓鎮。一九五六年漢字簡化廢異體字澂，改為澄，然至今仍普遍寫澂江。

## 攷
隆陽區

**隆陽區**係中國雲南保山一個市轄區，亦係保山市政府所在地，總面積5011平方公里，人口86萬。
寧洱

**寧洱**係中國雲南普洱一個哈尼族彝族自治縣，總面積3670平方公里，人口19萬。
鎮沅

**鎮沅**係中國雲南普洱一個彝族哈尼族拉祜族自治縣，總面積4223平方公里，人口20萬。
孟連

**孟連**係中國雲南普洱一個傣族拉祜族佤族自治縣，總面積1957平方公里，人口11萬。
雙江

**雙江**係中國雲南臨滄一個拉祜族佤族布朗族傣族自治縣，總面積2292平方公里，人口16萬。
金平縣

**金平**係中國雲南紅河一個苗族瑤族傣族自治縣，總面積3677平方公里，人口31萬。
富寧

**富寧**係中華人民共和國雲南文山一個縣，總面積5,352平方公里，2017年尾人口超過40萬。

## 相

File:Funing Yunnan 20130125 4.jpg|普廳河邊開心細路
File:Funing Yunnan 20130125 3.jpg|縣城周邊


## 參考

## 出面網頁
*
貢山

**貢山**係中國雲南怒江一個獨龍族怒族自治縣，總面積4506平方公里，人口3萬。
蘭坪

**蘭坪**係中國雲南怒江一個白族普米族自治縣，總面積4455平方公里，人口19萬。
盜墓者羅拉 (電影)

《**盜墓者羅拉**》（***Tomb Raider***）係套2018年美國電影，取材自盜墓者羅拉系列，由諾華烏泰格執導，艾莉西亞菲瑾德、吳彥祖、多明尼維斯、禾頓葛金斯、姬絲汀史葛湯瑪絲主演。
移動迷宮：死亡解藥

《**移動迷宮：死亡解藥**》（***Maze Runner: The Death Cure***）係套2018年美國電影，《移動迷宮》同《移動迷宮：焦土試煉》嘅續集，由韋斯保執導，戴倫奧拜恩、李基洪、卡雅史葛拉迪奧主演。
逃出魔幻紀：叢林挑機

《**逃出魔幻紀：叢林挑機**》（***Jumanji: Welcome to the Jungle***）係套2017年美國電影，《逃出魔幻紀》嘅續集，由積卡斯丹執導，狄維莊遜、積伯克、嘉倫招莉仁、奇雲哈特主演。
東方快車謀殺案

《**東方快車謀殺案**》（***Murder on the Orient Express***）係套2017年美國電影，由簡尼夫伯納執導，尊尼特普、米雪菲花、彭妮露古絲、茱迪丹慈、簡尼夫伯納、威廉迪科、黛絲烈尼、祖斯格德、戴力積及比、小萊斯利奧多主演。
正義聯盟 (電影)

《**正義聯盟**》（***Justice League***）係套2017年美國電影，題材取自DC漫畫嘅正義聯盟，由薩克薛達執導，賓艾佛力、姬嘉鐸、雷蒙費沙、積遜莫瑪、艾薩米勒主演。
雷神奇俠3：諸神黃昏

《**雷神奇俠3：諸神黃昏**》（***Thor: Ragnarok***）係套2017年美國電影，《雷神奇俠》同《雷神奇俠2：黑暗世界》嘅續集，由塔伊加維迪提執導，基斯咸士禾夫、湯希度士頓、姬蒂白蘭芝、安東尼鶴健士、艾德里斯艾巴主演。
追龍

《**追龍**》（***Chasing the Dragon***）係套2017年香港電影，由王晶、關智耀執導，甄子丹、劉德華、鄭則士、姜皓文、劉浩龍、喻亢、湯鎮業、胡然、徐冬冬、黃日華、吳毅將、周勵淇、伍允龍主演。

故仔改編自1970年代毒犯吳錫豪、收虧探長呂樂嘅事跡。套戲2019年拍咗續作《追龍II：賊王》，係全新故仔。
與神同行

《**與神同行**》（***Along with the Gods: The Two Worlds***）係套2017年南韓電影，改編自南韓漫畫家周灝旻漫畫，由金容華執導，河正宇、車太鉉、朱智勛、金香起、李政宰主演。

## 睇埋
*與神同行：終極審判

## 出面網頁
* NAVER電影 - 與神同行
* Daum電影 - 與神同行
* Movist - 與神同行
* 韓國電影數據庫 - 與神同行
* NAVER原著線上漫畫
* 原作漫畫LINE WEBTOON台灣繁體中文版
* 
* 
* 
* 
* 
*
黑豹 (電影)

《**黑豹**》（***Black Panther***）係套2018年美國電影，取材自驚奇漫畫《黑豹》，由賴恩古格勒執導，查特域克保斯曼主演。
詭娃安娜貝爾：造孽

《**詭娃安娜貝爾：造孽**》（***Annabelle: Creation***）係套2017年美國電影，《詭娃安娜貝爾》嘅續集，由David F. Sandberg執導，Stephanie Sigman、Talitha Bateman、Lulu Wilson主演。
星際特工：千星之城

《**星際特工：千星之城**》（，）係套2017年講英文嘅法國3D太空歌劇電影，由洛比桑做導演同編劇，佢同埋佢老婆一齊監製，套戲改編嘅法國科幻漫畫系列《》。丹德翰、卡拉迪樂芬妮、Rihanna、吳亦凡、伊丹鶴基、基夫奧雲、尊古曼主演。
猿人爭霸戰：猩凶巨戰

《**猿人爭霸戰：猩凶巨戰**》（***War for the Planet of the Apes***）係套2017年美國電影，《猿人爭霸戰：猩凶革命》同《猿人爭霸戰：猩凶崛起》嘅續集，由麥里夫斯執導，活地夏里遜、莎拉加玲、祖狄格爾主演。
蜘蛛俠：強勢回歸

《**蜘蛛俠：強勢回歸**》（***Spider-Man: Homecoming***）係套2017年美國電影，取材自蜘蛛俠，由鍾華斯執導，湯姆賀倫、羅拔唐尼、米高基頓、瑪麗莎托梅、辛蒂亞、當奴高洛佛、積及巴特朗、蘿拉夏維雅、東尼華路尼、泰恩黛莉、布甘活班主演。續集係《蜘蛛俠：決戰千里》。
盜墓迷城

《**盜墓迷城**》（***The Mummy***）係套2017年美國電影，由阿歷斯卻士文執導，湯告魯斯、羅素高爾、蘇菲亞寶堤拉、安娜貝爾禾麗絲、積莊遜、葛尼雲斯主演。
神奇女俠 (電影)

《**神奇女俠**》（***Wonder Woman***）係套2017年美國電影，取材自DC漫畫嘅神奇女俠，由Patty Jenkins執導，姬嘉鐸、基斯派恩、歌妮尼辛、羅冰活麗、大衛杜里斯、丹尼侯斯頓、伊蓮娜安娜、艾文布萊納、薩伊德塔格馬奧主演。

續集係《神奇女俠1984》，喺2020年12月25號上映。
加勒比海盜：惡靈啟航

《**加勒比海盜：惡靈啟航**》（***Pirates of the Caribbean: Dead Men Tell No Tales***）係套2017年美國電影，《加勒比海盜》電影系列嘅第五集，由Joachim Rønning、Espen Sandberg執導，尊尼特普、姬拉麗莉、奧蘭多布魯、積維爾巴頓、布蘭頓思懷茲、卡雅史葛拉迪奧主演。
銀河守護隊2

《**銀河守護隊2**》（***Guardians of the Galaxy Vol. 2***）係套2017年美國電影，《銀河守護隊》嘅續集，由占士根執導，基斯柏特、素兒蘇丹娜、戴夫巴蒂斯塔、雲迪素、畢列谷巴、史泰龍主演。

## 出面網頁

* 
* 
* Script
狂野時速8

《**狂野時速8**》（***The Fate of the Furious***）係套2017年美國電影，《狂野時速》電影系列嘅第8集，由加利格雷執導，雲迪素、狄維莊遜、積遜史達頓、米雪露芝姬絲、泰列斯吉遜、海倫美蘭、娜塔莉艾曼紐、艾莎柏達姬、史葛伊士活、寇特羅素、查理絲花朗主演。
美女與野獸 (2017年電影)

《**美女與野獸**》（***Beauty and the Beast***）係套2017年美國電影，取材自童話《美女與野獸》，由標歌頓執導，愛瑪華生、丹史提芬、盧克伊雲斯主演。
變形金剛：終極戰士

《**變形金剛：終極戰士**》（***Transformers: The Last Knight***）係套2017年美國電影，《變形金剛》電影系列嘅第五集，由米高比爾執導，麥克華堡、伊莎貝拉莫娜、安東尼鶴堅斯、羅娜赫杜克主演。
壞蛋獎門人3

《**壞蛋獎門人3**》（***Despicable Me 3***）係套2017年美國電影，《壞蛋獎門人》同《壞蛋獎門人2》嘅續集，係由環球影業同光映娛樂製作嘅電腦動畫電影。
恐襲波士頓馬拉松

《**恐襲波士頓馬拉松**》（***Patriots Day***）係套2017年美國電影，取材自波士頓馬拉松爆炸案，由彼得保執導，麥克華堡、約翰古德曼、奇雲貝根、J K 西蒙斯、米雪蒙拿漢主演。
生化危機：終極屍殺

《**生化危機：終極屍殺**》（*Resident Evil: The Final Chapter*）係一部2016年科幻動作電影，由做導演同編劇，粗略改編同名遊戲《生化危機》，係《生化危機之滅絕真相》（2012年）嘅續集，而且係「」嘅第六套同埋最後一套作品。主演係米娜祖華域芝。

## 演員
* 米娜祖華域芝 飾演 
*  飾演 Dr. Alexander Isaacs
*  飾演 
*  飾演 
*  飾演 Doc

## 重啟版
3X反恐暴族：重火力回歸

《**3X反恐暴族：重火力回歸**》（***xXx: Return of Xander Cage***）係套2017年美國電影，《3X反恐暴族》嘅續集，由D.J. Caruso執導，雲迪素、甄子丹、胡比露絲、森姆積遜、迪碧嘉柏度歌妮、蓮娜杜波芙、吳亦凡、米高比斯平、東妮歌莉、尼馬、力奇占主演。
弦月

**弦月**，月相之一，月光半圓時。按日計，初七初八左右，就係上弦月。廿二廿三左右，就係下弦月。似弓與弦之形而名。
香格里拉

**香格里拉**（**Shangri-La**）係個虛構地名，喺1933年英國小說家占士希爾頓小說《消失嘅地平線》首先出現。呢個名而家被當成係世外桃源同烏托邦嘅同義詞。
劉必榮

**劉必榮**（），係東吳大學政治系教授，學術專長係國際政治、國際衝突、談判理論。講話頗有磁性。佢係台北出世。
未來外父插女婿

《**未來外父插女婿**》（***Why Him?***）係套2016年美國電影，由尊咸堡執導，占士法蘭高、拜仁鈞士頓、素兒德芝主演。
朏朏

**胐胐**（讀翡翡），《山海經》講嘅獸，狸咁樣，白尾，頸有長毛。養咗無憂。出自霍山。古時有好多霍山，邊個霍山，純屬推測。據說山海經原本有圖，已經失傳，現有嘅圖，都係後人想象。

## 字

胐胐，郭樸注，普昧反。按此，可以讀披披或比比。然而史上重唇音，曾轉為輕唇音。廣東話胐字，讀翡，胐胐讀為翡翡。

若按古音，朏朏會跟月字部朏。唔係肉字部胐。有時混淆，寫錯**胐胐**。

清《字𢑥補》卷五辰集，月部朏字有講，可以為證。

 胐。又獸名。〔山海經〕。霍山有獸焉。其狀如狸而白尾，有鬛，名曰朏朏。从普昧反。

## 山海經
山海經，先秦嘅經，來源無從稽考，現多數認為，收集古時圖文而成，戰國成書。

胐胐一項，出自書中中山經。

 又北四十里曰霍山，其木多榖，有獸焉，其狀如狸而白尾，有鬛，名曰朏朏，養之可以巳憂。

### 又北四十里曰霍山
晉郭樸注。

 今平陽永縣，廬江灊縣，晉安羅江縣，河南鞏縣，皆有霍山。明山以霍為名者，非一矣。案爾雅，大山繞小山為霍。

清，吳任臣注。

 霍。任臣案。霍山甚多。最大者衡山。一名霍山。白虎通云。之為言䕶也。太陽用事䕶養萬物也。漢武帝移南岳于天柱山。遂以天柱山為霍山。廬江之霍山也。爾雅。北方之美。有霍山之珠玉焉。平陽之霍山也。經所紀疑是此山。水經注。霍太山。上有飛㢘冢山。上有廟甚虛。鳥雀不棲其林。猛虎常守其庭。劉㑹孟云。山西霍州。霍山今為中鎮。固禹貢之岳陽也。

### 其木多榖，有獸焉，其狀如狸而白尾，有鬛，名曰朏朏，養之可以已憂
郭樸注。

 謂畜養之也。普昧反。

吳任臣注。

 安任臣案。駢雅曰。朏朏蒙頌。皆狸屬也。麟書云。得朏朏與之逰。而釋我之憂。

## 註

類:傳說生物
胐胐

**胐胐**，唐字，從肉部胐，指：

* 胐胐腳，跛咁行。
* 朏朏，獸名，山海經有寫。應從月部嘅朏。
北安 (搞清楚)

**北安**（）除咗指講開嘅北安市外，仲可以係：
*北安省，滿洲國嘅省
*北安村，多處
*北安社，越南海陽省至靈嘅社
*北安面，韓國慶尚北道永川嘅面
*北安橋，天津海河嘅橋
*北安路，多處
*北安曇郡，日本長野縣嘅郡
*北安站，喺北安市嘅火車站
*北安河站，北京地鐵嘅站
*北安城站，日本愛知縣安城嘅車站
*氹仔碼頭，又叫北安碼頭，澳門嘅碼頭
*臺北市立北安國民中學，臺北嘅中學
機場北站 (廣州地鐵)

**機場北站**（；）係廣州地鐵嘅車站，2018年4月26號開放，喺花都區嘅廣州白雲國際機場2號航站樓入面。

佢既係北邊嘅總站，又係北邊嘅永久終點站。因為嘅規劃同工程嚟到呢度斷咗頭，唔再繼續延長。雖然佢亦係其一唔用書法站名嘅車站，但用嘅係月台嗰啲行楷字體嘅大字品種。

另外，喺廣州地鐵同佛山地鐵是但一站啲路線牌，都有寫到呢站附近係白雲機場嘅2號航站樓同城軌嘅白雲機場北站。

## 結構
### 樓層
呢個站一共有3層樓嘅地下區域，其中地面同地下1樓係廣州白雲國際機場交通中心；地下2樓係站廳，有票務設施同客務中心、警務室同安檢設施；地下3樓係嘅月台。雖然車站冇休息室，但有廁所同母嬰室響度，都喺嗮月台北邊。
#### 打掂

#### 打橫

### 站廳

呢個站嘅站廳喺廣州白雲國際機場嘅2號航站樓出發廳嘅地下2樓，喺2013年5月起緊白雲國際機場2號航站樓嗰陣順手起埋出嚟。收費區喺站廳嘅西北角，東南邊嘅L字形通道係免費區，而站廳嘅收費區有好多座扶手電梯、專用𨋢同樓梯同月台接埋一齊。

但係，由於兩個站廳嘅大部份收費區之間都唔相連，若果乘客揀錯咗月臺去坐車嘅話，要返上去一層樓再搵收費區嘅免費通道過去對面月台先至得。佢嘅免費通道喺站廳中間嗰堆玻璃欄杆範圍（附近冇閘機響度），有缺口將兩個唔相連嘅收費區連埋一齊。

### 月台

呢個站有兩個側式月台，喺廣州白雲國際機場2號航站樓地底。

另外，喺呢個站嘅南北兩邊分別有條波口位同存車綫響度。啲渡綫專門畀啲車到呢個站喺月台攆嗮客走之後入存車綫等出車。若果喺兩條存車綫都有車停，加上月台範圍亦停咗列車嘅話，列車亦會用波口位去到月台攆客走兼等出車。

### 商舖同自助服務

### 出入口

呢個站一共有3個出入口，分別係A同B同城軌專用出入口。

## 頭尾板車信息同配線圖

## 車站歷史
### 規劃
#### 整第二航站樓而納入規劃
喺1997年嘅《廣州市城市快速軌道交通線網規劃研究（最終報告）》入面確定咗喺廣州白雲國際機場（2004年起嘅呢間）整咗個站，但嗰時新白雲機場嘅規劃凈起一個航站樓而整咗個「新國際機場站」（而家係機場南站）出嚟，反而冇提及呢個站。直到2000年嘅近期線網規劃調整方案入面將2號綫縮短到嘉禾而另外規劃咗一條新嘅機場快綫去到呢度。由於新機場要確定起兩個航站樓而出現咗呢個站。後嚟機場快綫喺2003年嘅規劃方案改成一部份。
#### 繼續向北延長規劃（已被打回頭）
2016年6月30號，喺距離機場北站以北7km以外嘅富力金港城啲業主，向廣州市國土資源同規劃委員會建議將繼續向北延長到富力金港城為止，但係規劃委員會同地鐵方喺同年7月16號話喺起緊機場2號航站樓嗰時起成斷頭設計，冇留正繼續向北延長條件而駁咗富力金港城啲業主提出嘅延長建議。因此呢個站變成北邊嘅永久尾站。

### 施工
機場北站開工嗰陣連同二號航站樓一齊，喺2012年8月奠基，2013年5月喐手起，直到2017年10月底基本上起好兼三權移交，進入調試階段。雖然有媒體透露話估計喺2017年12月30號開通試營運，但到咗2017年12月30號嗰日，受到2號航站樓未起好嘅影響，車站重未開通。本嚟媒體諗住2號航站樓同佢嘅配套設施直到2018年2月6～10號先至搞掂竣工同組織行業嘅驗收嘅關係，估計喺同年春節期間開通，但二號航站樓入面嘅主體同指廊連接位重喺度搞緊內部裝修及指廊同大廳位未搞掂施工嘅手尾工程而一直冇開到。

2018年2月27號，廣東省機場集團喺民聲熱線節目時講到，白雲機場二號航站樓同地鐵機場北站將會喺2018年4月26號同步開通。

2018年3月29號晏晝，廣州地鐵同廣州市交委、廣州恆通巴士、安訊保誠巴士、廣州市第二巴士、白雲機場綜合區管理部等單位喺白雲大道北站到呢個站之間搞咗應急接駁巴士演練。

2018年4月14號，喺呢個站附近嘅2號航站樓舉辦咗開通前嘅1000人演練而確保車站就快開通嘅事。

2018年4月23號晚黑，廣州地鐵官方正式發佈消息，話呢個站會從呢個月26號朝早頭班車開始正式營運。

### 開通
從2018年4月26號嘅頭班車開始，由於白雲機場二號航站樓正式投入使用，車站亦正式延長到呢度做總站兼對外開放。

### 搞唔清係邊個航站樓？
2018年3月29號，廣州市民政局開始向全社會徵集主綫及啲站名時，有好多人反映到呢個站嘅站名唔知係講緊邊隻航站樓。地鐵方考慮到噉嘅事之後，同年4月11號先至決定喺冚唪唥啲路線牌凡係帶「機場」字樣啲站，加咗「（1號航站樓）」、「（2號航站樓）」啲字樣嚟搞清楚係邊隻航站樓。

### 出入口
呢個站開通初期淨得A同B兩個出入口，而封住嘅城軌專用出入口直到2020年11月30號因廣清城際同廣州東環城際開通而直接開放。

## 利用狀況
機場北站係白雲機場2號航站樓嘅緊要交通配套，亦係地鐵成爲廣州往返2號航站樓比較直接嘅交通途徑；加上附近嘅機場南站亦有免費往返搭車功能，所以家下有好多乘客都會喺呢個站往返2號航站樓。

另外，喺2020年11月30號開通咗城軌之後，亦多咗一堆搭城軌過嚟機場入面轉地鐵都得。

## 附近嘅建築同景區
* 廣州白雲國際機場（2號航站樓）
* 廣州白雲國際機場交通運輸中心

## 出站注意事項

喺呢個站出站到白雲機場搭飛機啲乘客，機票寫嘅都係去「2號航站樓」或「T2航站樓」呢啲字樣，屆時要睇清楚機票寫嘅係去邊個航站樓再去指定航站樓嘅車站落車。若果喺準備搭飛機之前唔小心出錯航站樓嘅車站嘅話，都會有免費列車接駁，但必須要入免費通道先至得。

喺月台收費區中間有個冇欄杆或閘機嘅缺口響度。佢除咗以下用途其一之外，其它情況都按搭霸王車處理：
*往返機場南同機場北兩站
*之前搭車搭錯方向到呢個站返轉頭到對面搭車
*喺呢個站入站，但入錯月台方向，諗住返去對面搭車。

## 文化裝飾

呢個站係嘅其一文化站，佢嘅主題同機場南站一樣，都係「盛·迎」。背景係廣州市花——木棉花，重加咗好多全球唔同國家嘅問候語言，充分體驗咗廣州喜迎四面八方啲人嘅花城形象。而呢樣裝飾喺站廳同A出入口嗰邊都搵到。

## 註同攷

;註

;攷

## 上一站·下一站




類:花都區
二里頭文化

**二里頭文化**，中國一考古文化，屬中原一帶，新石器時代到青銅器時代，約公元前二十一世紀，到公元前十七世紀。遺址遍及河南西部，山西南部。佢以二里頭遺址得名，喺河南省，洛陽市，偃師市，翟鎮，二里頭村。

文化分四期，第一二期，公元前2080年，到公元前1590年，屬新石器時代。三四期，約公元前1590年，到公元前1300年，屬青銅時代。地域所及，河南中西部鄭州，洛陽附近、伊河、洛河、伊洛河、潁河、汝河等，同埋山西南部汾河下游。

未有二里頭文化個名之前，已有出土。1952年，掘出玉村遺址，喺河南登封，二里頭文化之中，最早出土。1956年，掘出鄭州洛達廟遺址，一度命名為「洛達廟類型」。1959年，掘到二里頭遺址，規模更大，將一組特質歸為二里頭文化。文物有青銅祭器、玉製祭器、小牌飾嵌綠松石等，工具同武器。

現時有近百處遺址，洛陽東乾溝、矬李、東馬溝，陝縣七里舖，臨汝煤山、鄭州洛達廟等等。
燈籠洲燈塔

**燈籠洲燈塔**，又叫**汲星燈塔**（英文：Tang Lung Chau Lighthouse），係香港燈塔，喺新界荃灣區燈籠洲汲水門航道旁邊，而家係香港法定古蹟。

## 史
燈籠洲燈塔喺1912年4月29號啟用，初初用人手操作，有燈塔管理員看守。燈塔大概喺1980年代改做自動操作，而家由海事處管理。2000年12月29號，康樂及文化事務署屬下嘅古物古蹟辦事處宣佈將燈籠洲燈塔評為香港法定古蹟，同期列入嘅重有橫瀾燈塔。

## 特色
燈籠洲燈塔係香港重存在嘅五座戰前起嘅燈塔之一。燈塔用鋼鑄骨架建做，塔高11.8米，塔頂係白色。佢嘅照明儀器同鋼鑄骨架，都係由英國製造。燈塔旁邊有一座用磚砌嘅建築，係以前燈塔管理員嘅居所。建築裏面設有睡房、廚房、廁所同儲物室。食水係靠屋頂所收集嘅雨水引入地下嘅儲水箱備用。

## 出面網頁
*康樂及文化事務署 - 燈籠洲燈塔
御景灣

**綠碼灣**係澳門一個私人高級屋苑，響澳門半島花地瑪堂區黑沙環新街、馬交石街、勞動節大馬路。

## 意外
2018年3月25號凌晨三點左右，御景灣大廈管理員巡樓期間，突然聽到火警鐘響，之後發現大廈大堂冒煙，立即打三條九報警。消防員去到現場發現大廈停車場一間雜物房入邊有洗衣機火燭，即刻拖喉將火救熄。消防員入到雜物房檢查，發現火燭源頭係一部洗衣機，初步懷疑洗衣機嘅插蘇過熱，產生火花搞到火警。事件入邊冇人受傷同唔舒服。

## 攷

類:澳門私人樓
胐胐腳

**胐胐腳**（胐讀䅥；萬國音標），講人行似跛咁，要曲腳。

## 字
胐係肉字部，唔係月字部嘅朏。

詹憲慈所寫《廣州語本字》，卷七有胐胐腳一項。「胐胐者，形容跛行之貌也。俗讀胐艾䅥枅之䅥。《廣雅》，胐，曲腳也。《釋文》，胐，篤骨，及王念孫曰胐之言，詘也。其體詘曲也。」
馬場東大馬路

**馬場東大馬路**（葡文：）係澳門花地瑪堂區一條主要馬路，呢條路由高利亞海軍上將大馬路、黑沙環新街、馬場海邊馬路開始一路去到馬場北大馬路為止。

## 背景

## 意外
2018年3月25號朝早十點幾，警察同消防局處理馬場東大馬路美蓮大廈火燭嗰時，響馬場東大馬路同勞動節大馬路交界嘅紅綠燈位發生一單電單車撞行人嘅意外，六十三歲嘅澳門男人揸重型電單車撞到行緊過馬路嘅六十八歲澳門女人，阿婆瞓咗響度受傷，交通警同消防救護員上前了解情況，將阿婆送院治理。由於現場當時實施臨時交通管制，單嘢究竟係衝燈定有人亂過馬路，就要等交通廳進一步調查。

## 交通
### 巴士
#### 去高利亞海軍上將大馬路方向嘅巴士站

#### 去馬場北大馬路方向嘅巴士站

## 攷

類:澳門街道
葉定仕故居

**葉定仕故居**喺香港沙頭角蓮麻坑，大概喺1907年起，係蓮麻坑村葉氏第八代葉定仕出錢起。葉定仕喺1890年代初加入同盟會，積極支持孫中山嘅革命活動，因為咁葉氏起屋嗰時都跟孫中山翠亨村嘅故居咁起。葉定仕故居嘅歷史背景同建築風格好有價值，葉定仕故居曾被香港古物古蹟辦事處評為二級歷史建築，而政府喺2009年11月刊憲，將故居升級為香港法定古蹟。

## 建築
葉定仕故居混合咗中西建築風格，用木材同青磚起。房屋外觀係意大利式建築風格，設計簡約對稱。成棟建築樓高兩層，每層各有3間房，正立面設有門廊，並用方柱支撐住上層嘅陽台，而陽台嘅欄桿就用琉璃花瓶做裝飾。屋頂就用中式金字瓦頂，而外牆就劃上吉祥圖案嘅壁畫。

故居由1967年之後丟空，屋裏面物品被人搜掠之後，大多數已經散失，連葉定仕嘅個人資料都消失無蹤，包括佢當年參與同盟會嘅文件。而家大屋日久失修，屋外雜草叢生，露台走廊木板爛溶溶，連外牆都需要木條固定支撐住，避免倒塌。

## 出面網頁
* 香港法定古蹟 - 新界：葉定仕故居
北安村

**北安村**（）係中國村名，可以係：
*吉林省吉林市蛟河嘅村，請睇《新站鎮》
*黑龍江
**綏化蘭西嘅村，請睇《北安鄉》
**牡丹江
***愛民區嘅村，請睇《三道關鎮》
***穆棱嘅村，請睇《下城子鎮》
*北京房山區嘅村，請睇《南窖鄉》
*山東濰坊寒亭區嘅村，請睇《固堤街道》
March for Our Lives

「**March for Our Lives**」（意思係「為我哋條命遊行」）係個學生發起嘅反槍遊行，2018年3月24號喺華盛頓舉行，喺美國全國同世界各地舉辦八佰幾場相關嘅遊行。

事源上個月14號，佛羅里達州帕克蘭道格拉斯高中（Marjory Stoneman Douglas High School）整咗單美國史上死傷最慘重嘅校園槍擊案，好彩死唔去嘅學生發起今次遊行。

遊行人士要求全面買槍背景審查、要廿一歲先畀買槍、倒塞槍械法嘅法律罅、恢復1994年聯邦武器禁令、同埋禁賣大火力子彈夾。

美國同其他地方夾埋有成兩佰萬人出嚟，係美國史上第二大嘅遊行示威同最大嘅學生抗議示威。

## 攷
悍戰太平洋2：起義時空

《**悍戰太平洋2：起義時空**》（***Pacific Rim: Uprising***）係一部2018年嘅美國科幻電影，由Steven S. DeKnight執導（呢套係佢第一部執導嘅電影），套片係2013年《悍戰太平洋》嘅續集，上一集導演吉拿域戴拖路做今集嘅監製。主演係John Boyega、史葛伊士活、Cailee Spaeny、Adria Arjona、菊地凜子。

## 演員
* John Boyega 飾 Jake Pentecost
* 史葛伊士活 飾 Nate Lambert
* Cailee Spaeny 飾 Amara Namani
* 菊地凜子 飾 Mako Mori
* Burn Gorman 飾 Dr. Hermann Gottlieb
* 景甜 飾 Liwen Shao
* Adria Arjona 飾 Jules Reyes
* 張晉 飾 Marshal Quan
大浪灣石刻

**大浪灣石刻**係香港史前時期嘅石刻，喺香港島南區石澳東面嘅大浪灣，而家已被評為香港法定古蹟，亦係香港第一個法定古蹟。

大浪灣石刻喺1970年被一個差人發現，喺沿海邊嘅石崖上面，面積大概90厘米乘80厘米。圖形係抽象嘅鳥獸紋，圖紋大致似幾何形。考古學家估計，呢個石刻嘅刻鑿年份大概喺新石器時代，估計係當時嘅居民相信刻石能夠保佑出海嘅人，同埋佢哋對航海同天文表現崇拜。而家嗰度起咗封罩加以保護。

## 出面網頁
*古物古蹟辦事處 大浪灣石刻
斝

**斝**（讀賈），杯一種，三足，足袋形，有啲有兩柱。後尾有鋬可以揸住。石器時代已有陶造，後尾入青銅時代，用青銅造。後尾已經無用。

佢個款，同鬲同鬹似。有腳方便下起火加熱。如古時酒要暖飲。作用有如爵，但外形稍為唔同。
鬹

**鬹**（讀規，），煮食架生，器一種，似鬲同斝。見於中國新石器時期，有三足承托，足成袋形，前柄揸，有長嘴，方便倒出來。

## 字
《說文》
 鬹。三足釜也，有柄、喙。讀若嬀。从鬲，規聲。

《說文解字注》
 三足鬴也。廣雅。鬹、鬴也。有柄喙。有柄可持。有喙可寫物。此其別於䰙者也。讀若嬀。嬀、漢人以讀如規矣。从鬲。規聲。居隨切。十六部。


File:Dawenkou Gui Dazhucun.jpg|大汶口文化陶鬹
File:Red Pottery Gui.jpg|龍山文化紅陶鬹
東華三院文物館

**東華三院文物館**（英文：**Tung Wah Museum**）喺香港九龍窩打老道25號廣華醫院裏面，係介紹東華三院發展歷程嘅博物館，而家係香港法定古蹟。

東華三院文物館原本係廣華醫院嘅大堂，廣華醫院係第一間喺九龍同新界區開辦嘅醫院，為公眾提供醫療服務。

廣華醫院由東華醫院總理同九龍嘅華人領袖共同創辦，喺1911年落成，成為東華醫院嘅九龍分院。1931年，東華醫院、廣華醫院同東華東院三間醫院合埋叫做「東華三院」。廣華醫院喺1958年進行全面嘅重建工程，只保留咗大堂。1970年，東華三院為咗慶祝成立一百周年，將廣華醫院保留嘅大堂改做東華三院文物館，用嚟展示東華三院嘅歷史文物同收藏珍貴文獻。1971年1月15號，文物館由關祖堯爵士主持開幕典禮。文物館由1993年起開放畀公眾參觀。

文物館結合中西方嘅建築特色。館裏面建築物正面嘅中式裝飾同祠堂布局，清楚展現中式建築特色。檐板上嘅花卉同吉祥圖案，同埋外廊嘅樑架同駝峰，都係精緻嘅木刻。金字屋頂鋪咗綠色琉璃瓦，而家嘅屋脊喺1991年起嘅，係跟番1910年嘅原本嘅屋脊模式。

西方建築元素主要用喺建築物嘅側面同背面，包括用咗小圓窗同連拱頂石嘅弓形拱窗。大堂裏面通去展覽廳嘅四道拱門設有西式楣窗。大堂嘅屋頂由傳統嘅中式桁條同樑架結構支撐，而偏廳就用咗雙柱桁架。

## 出面網頁
* 東華三院文物館
英州

**英州**，中國舊時一州，治所今日廣東省英德市。

## 史
南漢乾亨四年，即九二〇年，興王府湞陽縣，置英州，領湞陽縣。

北宋開寶六年，即九七三年，浛洸縣歸英州。乾興元年，一〇二二年，避宋仁宗趙禎諱，改湞陽縣為真陽縣。宣和二年，一一二〇年，英州賜郡名真陽郡。

南宋慶元元年，即一一九五年，升英州為英德府，屬廣南東路。

大元至元十三年，即一二七六年，歸附大元。至元十五年，即一二七八年，升英德府為英德路總管府。至元二十三年，即一二八六年，降為㪚州。

## 父母官
*知州：，宋泉州晉江人，寶元元年（1038年）戊寅科進士。

## 參考
銅鑼灣天后廟

**銅鑼灣天后廟**，又叫**燈籠洲天后古廟**，喺香港銅鑼灣天后廟道10號，灣仔區同東區之間嘅一條分界綫，銅鑼灣天后廟喺清初起，由戴仕蕃筹建，當時叫做「**鹽船灣紅香爐廟**」，天后廟嘅業權到而家仍屬戴氏族人（戴氏福堂有限公司）所擁有，1928年通過嘅「華人廟宇條例」，規定全港嘅廟宇都由華人廟宇委員會打理，但係紅香爐天后廟就獲豁免，仍由戴氏族人自行管理，係一個非常特別嘅例子。銅鑼灣天后廟主祀神靈係天后娘娘，另祀神靈係觀音、正財神同包公。間廟喺1982年被評為香港法定古蹟。

## 相

File:FRONT OF KWAN-YIN TEMPLE, HONG-KONG.jpg|1870年代嘅銅鑼灣天后廟
File:cwbtinhautemple1880.jpg|1880年嘅銅鑼灣天后廟
File:CausewayBay_TinHauTemple_FrontDoor.jpg|銅鑼灣天后廟正門
File:CausewayBay_TinHauTemple_RoundIncenseBurner.jpg|圓形紅香爐
File:CausewayBay_TinHauTemple_RectangularIncenseBurner.jpg|方形紅香爐
File:CausewayBay_TinHauTemple_Inside.jpg|銅鑼灣天后廟裏面景
File:CausewayBay_TinHauTemple_Title.jpg|銅鑼灣天后廟橫匾
File:CausewayBay_TinHauTemple_StoneLion.jpg|銅鑼灣天后廟石獅
File:CausewayBay_TinHauTemple_Pillar.jpg|銅鑼灣天后廟石樑
File:CausewayBay_TinHauTemple_WallPaint.jpg|銅鑼灣天后廟壁畫


## 出面網頁
* 銅鑼灣天后廟-法定古蹟-古物古蹟辦事處

類:天后
茅湖山觀測台

**茅湖山觀測台**喺香港西貢將軍澳茅湖山上面，行山人士同街坊都叫**茅湖廢堡**，確實起嘅年份已無從稽考，但從而家嘅歷史文獻中估計，建築物早喺1898年英國租借新界前已經起咗，推測係清朝佛堂洲海關嘅觀測台，用嚟觀測佛堂門航道之用。基於佢嘅獨特性，古物古蹟辦事處喺2009年12月18號將觀測台評為香港一級歷史建築。

## 保育
香港審計署喺2013年3月28號發表嘅第六十號報告書「古蹟及歷史建築物的保育」中指出，截至2013年2月，該項一級歷史建築長期缺乏打理。由於缺乏妥善嘅維修保養，引致破舊失修，加上四周並無圍封，可能會對遊人安全帶來風險。2013年3月，地政總署告知審計署，地政總署會聯絡古物古蹟辦事處，為安全起見將調景嶺茅湖山觀測台圍封，作為過渡措施，以待當局定出計劃，予以善用。

## 參考
州

**州**，本義水中陸，住得人。及後引伸為地域分野。

商時渭水有族叫州，當地叫州，見於甲骨文、金文。

傳說禹分九州，借州字意思做大地分域，大地以大川分，之後又有十二州。

為咗分別，啲人另造新字洲，以表原意。到佛教傳入，佛教講世界，有講四洲，或者四大洲。近世借用大洲，對照西文，為世界分部，亞洲、歐洲咁。

漢時開以借州做行政分界，大政區分野。之後人越來越多，政區自然加多。咁樣，州又相應加多，州地越分越細，往往再上加級管州，近乎底層，最終同縣無差，廢棄。不過地名上，仍有殘留，如廣州、溫州、潮州等等，新行政分野，會用返個名，但唔係舊日州嘅意思。

現時中華人民共和國，仍有少量嘅州，稱為自治州，畀少數民族，介乎省同縣，如湘西土家族苗族自治州。

古時日本、朝鮮、越南，都有用過州。現時亦有殘留地名。

現今州，唐人多數用來叫外國頂級行政分野，尤其係相當自主，多數聯邦制，如美國、德國咁。不過唔一定，有時會叫省或者邦。

## 字

甲骨文洲，川字中間一筆，正中有個圈，以示沙州陸地。

《說文》

 水中可居曰州，周遶其㫄，从重川。昔堯遭洪水，民居水中高土，或曰九州。《詩》曰：「在河之州。」一曰州，疇也。各疇其土而生之。

## 政

### 中國

漢劉徹時，借州名做監察分界，由刺御史巡查。到黃巾之亂時，官演變成州牧，全權負責州內事宜，兼具軍權、政權。州自此轉成頂級行政區，下管郡，郡管縣，三級制。

南北朝時州數大增，一州所管地方變細。

隋唐反覆，二三級制，有時省州，有時復州，有時省郡，有時復郡。唐最終下為州縣上有道，三級定落來。州為中級。

宋時，道變成路，下領州，州領縣。重要嘅州會升為府。州為中級。

大元改制，最上為行中書省，省下有路、府、州、縣，五級制。唔一定一級級，有時會直轄。省管路，又會直管府，管州。路管府，又會直管州，管縣。府管州，又會直管縣。最尾州管縣。州為中下級。

大明改行中書省，叫承宣布政使司，不過多數叫省。精簡咗啲，省、府、州、縣，四級制。當中又有所謂直隸州。唔係全部都三級，只省州縣，另一啲地方，省府州。州有時底層，有時中層。

大清時，省、府、縣為主。另有州同廳。州係特設。有時設直隸州，下領縣，歸省管。有時府下唔叫縣，叫散州。

明清時，有啲府名，會承襲之前州名，如廣州府。

中華民國廢府州廳。無州。但有承襲州名，如廣州市。

中華人民共和國，有三十個自治州，畀少數民族，介乎省同縣，如湘西土家族苗族自治州。

## 睇埋
*州 (斯拉夫)‎
興國路

**興國路**可以係：
;廣東
*興國路 (廣州)：喺廣州天河區。
*興國路 (湛江赤坎)：喺湛江赤坎區。
*興國路 (湛江廉江)：喺湛江廉江市。
;廣西
*興國路 (北海)：喺北海銀海區。
*興國路 (柳州)：喺柳州柳江區。
興國路 (廣州)

**興國路**（）係中國廣東廣州嘅南北走向馬路，喺天河區珠江新城，南邊從獵德西浦大街開始，一直向北去到金穗路。

## 概要
全長920米，闊25米，雙向4車道。

## 經過嘅道路
條路順序從南到北排，**加粗**嘅字係主幹道：
* 獵德西浦大街
* 興安路
* 興民路
* **[[花城大道]]**
* 興盛路
* **[[金穗路 (廣州)|金穗路]]**

## 軼事
廣州嘅珠江新城近呢帶嘅路名，都係冇嗮規律先至出咗名嘅。由於個路名都係求其改咗1～2隻字，所以唔理你係外地人定係廣州本土嘅街坊都成日搞錯嗮。其實呢度啲馬路如估記住呢4個成語嘅話，就知係邊條路喇。呢度講嘅珠江新城4個成語路名當中，出喺**國盛民安**嘅成語入面，其中就包括咗下面**加粗**咗嘅字嘅其中一條馬路：
*國盛民安：**興國路**、興盛路、興民路、興安路

## 攷
興國路 (北海)

**興國路**（）係中國廣西北海嘅東西走向馬路，喺銀海區，西邊從恆宇路開始，一直向東去到廣東路。

## 概要
全長200米，闊25米，雙向2車道。

## 經過嘅道路
條路順序從西到東排，**加粗**嘅字係主幹道：
* 恆宇路
* **[[廣東路 (北海)|廣東路]]**
中國近代史

**中國近代史**，中國史一期，講大清中後期起，鴉片戰爭開始，行到今日。受西洋各國影響，世界交流大幅增加。現代工藝機器演變好快，人事物無數新意，促成史上演變加劇，中國甚至世界，前所未有。

大柢再分三期。一，大清，同列強周旋，洋務運動。二，民國，中華民國大陸時期，軍閥割據，民族主義興起，同反抗日本侵略。三，兩岸分治。中華民國遷臺灣，中華人民共和國統治大陸。後兩者，西洋多叫現代中國，改變政體，加強國同民族觀念。不過轉變為現代，大清時已開始，唔係咁妥當。
秦漢

**秦漢**，中國史一期，指秦國滅六國統一起，到漢國滅亡為止。之前為先秦，之後為魏晉南北朝。秦漢脫離周封建制，直接以郡縣管地方。各族龐雜，首次成為帝國，有說秦漢為第一帝國。

秦國為中國史上，首次有皇帝，治理咁大國，行郡縣制，統一制度，大興土木，長城、馳道、大渠。秦治國失誤，過耗民力，短暫統一而亡。

漢國承繼秦國基業，用唔同方法去管理。最初用黃老之術，到劉徹改為尊儒學。

兩者政治以三公九卿制，丞相權力好大。內政不斷以皇帝、外戚、宦官、官吏世家所紛擾，最後往往失治而地方亂起。
隋唐

**隋唐**，中國史一期。隋國統一南北，到大唐後期割據，五代十國止。

隋唐情況，同秦漢有啲似，秦國統一天下，革新政治，大興土木，耗民力，短暫而亡。種種建設，成就後來漢國。隋國步秦國後塵亡，唐國如漢國得利。

為免世族奪權，隋唐致力打破門閥世家，以科舉起用庶民，加強咗皇帝權力，唔再受制於世家。
長洲警署

**長洲警署**（官方名叫：**長洲分區警署**，**Cheung Chau Division Police Station** ）係香港警務處水警總區水警海港區長洲分區嘅警署，喺香港新界長洲警署徑4號。喺1988年被評為三級歷史建築，2009年12月18號改評為香港二級歷史建築。

## 史
20世紀初期，香港沿海一帶嘅海盜肆虐。1912年，駐守舊長洲警署嘅3名摩羅差被海盜殺死。一年之後，香港政府喺現址起咗一間保安比較嚴密，而且喺地理上擁有優勢嘅警署，用嚟防禦海盜嘅肆虐同襲擊。新嘅長洲警署樓高兩層，喺小山崗上面，居高臨下，形勢優越。該署一路用到而家，亦經歷過多次重組同翻新。

1960年代，長洲居民唔夠15,000人，因此罪案唔多，當時人員多數處理嘅係財物糾紛、家庭糾紛、喺颱風吹襲嘅時候懸掛香港熱帶氣旋警告信號，同埋擔任驗屍官，為長洲居民簽發死亡證。

## 建築
長洲警署設有報案中心、資源中心、當值室、會見室、羈留室同刑事偵緝部辦公室等設施。

## 參考
盤庚遷殷

**盤庚遷殷**，講商王盤庚遷都，由奄遷到北蒙，改名為殷，以此為都，唔使搬來搬去，結束九世之亂，商又興盛。殷又成為商別名，殷商並稱。而殷邑，卜辭常稱大邑商、商邑。

盤庚遷殷，主因水災嚴重，另一原因，王族貴族亂政，經常廢適任者，立新王，遷都削弱原有勢力。遷殷並唔順利，勢力反對。
東涌天后宮

**東涌天后宮**，又叫**赤鱲角天后宮**，喺香港離島區大嶼山東涌黃龍坑道，喺道光三年（1823年）由深灣村鄉民夾錢起，喺1985年被評為一級歷史建築，2010年2月4號改評為香港二級歷史建築。

東涌天后宮原本起喺赤鱲角嘅東北面，成間廟宇，連同天后神像同廟前面嘅聚寶爐等，都係用瑰麗嘅花崗石造成，係香港唯一採用全石料建造嘅古廟，喺1991年拆咗，將所有嘅構件保存，並喺東涌黃龍坑起返，1994年重新開光。

呢一間石廟，全部用石建成，祇有瓦面係用瓦，樑門係用木，其餘所有部分，都係用石建成，故此叫佢做「石廟」。間廟所供奉嘅唔係石神，廟裏面嘅神係天后娘娘，廟嘅門額上面刻住「天后宮」三個字，廟雖然細，但香火極盛。廟嘅兩邊，都有石牆保護，唔怕颶風吹襲，非常穩固。

## 參考

## 出面網頁
* 東涌-赤鱲角天后宮
Alex Fong

**Alex Fong**可以係：
* 方中信，香港演員，原名符力，外號「香港李察基爾」 
* 方力申，香港泳手、歌手同演員
古物諮詢委員會

**古物諮詢委員會**（）係香港一個法定機構，委員由各有關領域嘅專門人才組成，委員會根據古物古蹟事宜，向古物事務監督提供建議。

## 職權範圍
古物諮詢委員會需要根據以下事項向古物事務監督提供意見：
*考慮應唔應該將某個項目根據香港法例第53章古物及古蹟條例宣佈成為古蹟或宣佈成為暫定古蹟；
*根據任何同古物、暫定古蹟、或古蹟有關嘅事項，或根據古物及古蹟條例向古物事務監督諮詢嘅事項。

古物諮詢委員會需要唔定期根據以下事項提供意見：
*有關提倡修繕同保護歷史建築同結構嘅措施，包括每年嘅修繕工程計劃；
*有關提倡保護同必要時勘察歷史遺址嘅措施，包括根據古物及古蹟條例批畀挖掘同搜尋古物牌照；
*有關提高市民對香港文物嘅認識同關注嘅措施。

## 出面網頁
*古物諮詢委員會
如意馬路

**合群馬路**（）係中國廣東廣州嘅三條西南-東北走向馬路，喺番禺洛溪。西南邊除咗如意一馬路從洛溪沿江路開始，其它都係從洛溪路開始，一直去到105國道嗰邊。

## 概要
*如意一馬路：全長471米，闊36米，雙向6車道。
*如意二馬路：全長408米，闊24米，雙向4車道。
*如意三馬路：全長389米，闊12米，雙向2車道。

## 經過嘅道路
條路順序從西南到東北排，**加粗**嘅字係主幹道：
* 洛溪沿江路<sup>[1]</sup>
* 洛溪路
* 吉祥道、吉祥北道<sup>[2]</sup>
* ****

## 註
：凈限合群一馬路經過。
：凈限合群三馬路經過。
蘇哈爾號帆船紀念碑

（；）係中國廣東廣州一紀念碑，1981年7月起好，位置喺海珠區洲頭咀近洲頭咀公園東北角（廣州酒家濱江路店西北邊隔籬）。

嚿碑係專門紀念阿曼蘇哈爾喺1980年同廣州建交時，蘇哈爾號為咗紀念嗰次《天方夜談》入面講嘅辛巴爾航行而喺馬斯喀特航行到廣州，最後喺1981年7月1號順利到達而搞。嚿碑曾經喺1995年11月8號同2001年11月18號、2013年12月搞過重修。

## 攷
* 中阿关系——文教交流 中国驻阿曼大使馆
* 图文：马斯喀特火炬线路解读 “苏哈尔号”帆船 搜狐 （2008-03-11）

類:廣州紀念碑
類:海珠區
黃埔區蘿崗紅十字會醫院

，簡稱**蘿崗紅會**，係中國廣東廣州一帶醫療、預防、保健、科研同教學喺買一齊嘅區屬公立二甲醫院，1998年成立，位置喺黃埔區鎮龍，鎮龍大道429號（324國道嘅K946+100標記位）。

佢亦係黃埔區唯一有精神康復專科嘅醫院。喺成立初期嗌過**康寧醫院**，屬三教九流嘅診所仔。2005年因蘿崗區成立而轉型成公辦機構，重改名做**蘿崗區紅十字會醫院**兼按二甲醫院嘅模式嚟搞。2014年因蘿崗區同黃埔區合併，醫院亦改名做**黃埔區蘿崗紅十字會醫院**。

## 出面網頁
* 

類:廣州醫院
類:黃埔區
斟鄩

**斟鄩**（讀鍼尋）係中國古城，《左傳》、《竹書紀年》等，指為夏國京城，真實有待於考古發現。

又寫做**㘰鄩**、**斟尋**。或簡為**鄩**。

史書記太康、羿、桀、仲康往過地方。

## 可能地
有說二里頭遺址，即是斟鄩故址。斟鄩同時亦係夏國同姓諸侯國，故址約在今山東濰坊西南壽光、坊子一帶。

另有斟鄩位於今河南。

## 記載
《逸周書》度邑
 自洛汭，延於伊汭，居易無固，其有夏之居。
古本《竹書紀年》
 太康居斟鄩，羿又居之，桀亦居之。
今本《竹書紀年》
 仲康居斟鄩。
合群大馬路

**合群大馬路**（）係中國廣東廣州嘅兩條東西走向馬路，喺越秀區新河浦涌南邊隔籬。其中：
*合群一馬路：西邊從東華南路同牛乳基嘅交界開始，一直向東去到恤孤院路。
*合群二馬路：西邊從龜崗大馬路開始，一直向東去到恤孤院路。

## 概要
全長840米，闊8米，1車道，凈畀從西向東單行。

## 經過嘅道路
條路順序從南到北排，**加粗**嘅字係主幹道：
* **[[東華路 (廣州越秀)|東華南路]]**<sup>[1]</sup>、牛乳基<sup>[1]</sup>
* 龜崗大馬路
* 恤孤院路

## 註
：合群二馬路唔去或途徑呢啲馬路。
星辰天街

**星辰天街**（；）係中國廣東廣州冇咗嘅商場，2011年10月1號開業，2016年11月8號停業，位置喺越秀區五羊新城寺右新馬路168號之一（五羊邨牌坊近正廣州大道中嗰頭）。

佢曾經係廣州第一間空中購物街區，後嚟因業主同物管猛咁差租金，加上物管同業主玩一拍兩散，最後喺2016年11月8號正式停業。

## 攷

類:廣州冇咗嘅市場